ar Veaj hir | Daskor\nar Veaj hir\nC’habiten Bimbao (ar)\nJean-Louis Le Floch (1867-1936)\nKaraez, Bobl (ar)\nReizhet hon eus an doare-skrivañ, ha dalc’het hon eus gant troiennoù orin (ar c’hemmadurioù, ar rannigoù, h.a.).\nAleksandr Ar Gall\nEn hevelep levr :\nar C’habiten Bimbao (1)\nPaotred al lestr nevez\nar Bamboch kentañ\nur Veaj e Brest\nur C’heloù mat !\nTaolioù finesañ c’hoariet da Baolig\nPa voe debret ar c’hog, ar baotred a yeas holl da gousket ; ha d’al Lun mintin mat, e oant dibreder. An amzer a oa kaer, ar mor plaen evel ul lenn, ha prestik goude, da seizh eur, ar Goulmig a faoute ar mor war-zu an Danmark. Ar c’habiten a zo krog er stur, ha kaer eo gwelet al lestr gant e ouelioù digor, o lintrañ gant heol an deiz kentañ a viz Ebrel. Paotr ar bezhin a zo en e gichen, o kontañ diwar-benn e dud en devezo an eurvad da welet prestik, hag ar vartoloded all o skeupat er mor don.\nBeajiñ a reont koulz lavaret noz ha deiz, ha ne soñjont chom e kêr ebet, nemet pa vez ret dezho chom evit prenañ un dra bennak.\nUr miz a zo abaoe ma’z eo distaget ar Goulmig diouzh kae Lannuon, ha bremañ emaint en ur vro koulz lavaret dizanav dezho...\n– Ma ! Eme ar c’habiten un devezh da Baotr ar bezhin, kemer ar stur bremañ, rak ne anavezan tamm ebet an doareoù war-dro amañ.\n– Amañ omp erruet war-hed tregont lev vor eus va bro, ha bremaik e welimp douaroù an Danmark. Ret e vezo din, pa zegouezhimp, mont da welet va zud, ha lakaat em godell an arc’hig vihan am boa kuzhet e douar va liorzh, un devezh a-raok pignat el lestr evit mont da Vourdel.\n– Ya, a-dra-sur e vezo ret dit kaout an traoù a servijo deomp evit laerezh madoù an Enezenn. Emichañs ne chomi ket er gêr, goude ma lavarfe da dud dit chom.\n– Nann, nann, kabiten ! Re vat oc’h bet ouzhin, pa oan er gwalleur du-se pell diouzh va bro, evit bezañ trubard en hoc’h andred hiziv...\n« Mes dont a c’hellit ganin betek ti va zud, hag er giz-se e welfoc’h doareoù ar vro on ganet enni, hag ivez va zud, dilezet ganin keid-all a zo.\nA-benn daou zevezh goude, ar Goulmig a oa chadennet en ur c’hae eus an Danmark. Ar c’habiten ha Paotr ar bezhin a ziskennas evit mont e kêr. A-raok diskenn, Bimbao a lavaras :\n– Karout a rajen gwelet ac’hanoc’h o furaat an daou zevezh ma ne vin ket ganeoc’h, diskouezit d’ar vartoloded eus ar vro-mañ ez oc’h tud a skouer vat, martoloded kalonek, dign eus ho pro Breizh.\n– Bezit dinec’h, kabiten.\nAn daou zevezh a dremenas buan, ha d’ar Yaou da noz, an daou vignon tec’het evit ur pennad, a ziskennas el lestr. Goude bezañ tremenet an noz e bord ar c’hae, ar Goulmig, antronoz vintin, d’an devezh kentañ a viz Even, a droas buan kein da gêr hag a bellaas fonnus diouzh douaroù an Danmark.\nEizh devezh goude, an avel a deuas da greñvaat, ar mor da vezañ rustoc’h, an oabl d’en em gargañ a goumoul du. Nec’het e benn, ar c’habiten a roas urzh da ziskar kazi holl ar gouelioù, ha da vont e gwasked kerreg uhel a wele e-kreiz ar mor. Fistoulig, a oa e beg ar wern uhelañ o plegañ lien, a c’houlennas ha tost e oa d’an Enezenn.\n– Paourkaezh den ! A-vec’h ez peus graet an hanter eus da hent, a lavaras ar c’habiten. Gwelet a ran ez peus hast da grabanata aour, mes allas ! Gortoz pell a ranki c’hoazh moarvat, ha marteze zoken e vezimp holl marv a-benn gwelet liv an Enezenn.\n– Evidon-me, eme Fistoulig, n’en em gavan ket diaes, evit c’hoazh, daoust ma’z eo skornet va bizied, ken em eus poan o terc’hel krog ar c’herdin.\n– Emaout adarre o klask bronn da sunañ ! Deus d’an traoñ, amañ ez eus ur banne o c’hortoz ac’hanout, ha chom er gegin da sikour ober koan, rak gwelet a ran ne c’hellimp ket mont ac’hann hiziv.\nDaou zevezh ha div nozvezh e oa bet chadennet ar Goulmig e gwasked ar reier bras, a-raok m’o devoa gallet tec’het evit tostaat ouzh an Enezenn. Evelato pa gerzhas, e faoute buan ar mor, hag eizh devezh a zo abaoe ma’z eo loc’het diouzh tal ar reier.\nAr c’habiten neuze a savas e-unan e beg ar wern uhelañ, evit gwelet hag eñ a welfe un tamm douar bennak. Mes allas ! Kaer en devoa sellet, ne wele netra nemet an oabl hag ar mor, o-daou ar memes liv.\n– Ma ! Souezhet on pa ne welan ket c’hoazh an Enezenn ! Koulskoude al lest a gerzh buan, ha sur on e reomp d’an nebeutañ ugent lev bemdez...\nAr c’habiten e-unan azezet war ar pont, en em ro da ouelañ dourek, hag e vartoloded asambles gantañ.\n– Sur on, omp holl kollet evit atav, sur on ne welimp mui hor bro gaer Breizh, bro ar vartoloded dispont ha direbech.\n– Perak e ouelit-hu er giz-se evel bugale, a lavaras Paotr ar bezhin, ha perak e tilezit ho nerzh-kalon hag hoc’h esperañs, bremañ pa’z oc’h dija tost da benn ho peaj ! Lavaret em eus deoc’h koulskoude nompas kemer nec’h, rak me n’eo ket ar wech kentañ din da veajiñ war-dro amañ; anaout a ran ar mor-mañ evel ma’c’h anavezit morioù ar Frañs. Prest e tegouezhimp da welet ur roc’h uhel he-unan e-kreiz ar mor, ha dre he c’hichen eo e rankimp tremen.”\nD’ar c’homzoù-se, ar baotred, dousik bremañ evel oaned kollet ganto o mamm, a sec’has o daeloù, hag a gemeras nerzh-kalon.\n– O ! Evelkent a-raok hiziv ne ouien ket pegement a boan a gemer an den evit dastum madoù eus a bere alies ne vez ket a well, a lavaras Sikraouig.\n– Va c’halon zo ankeniet-bras, eme Bidoch, pa soñjan e pelec’h emaon, tost d’ar marv, d’ar marv pell diouzh va bro ha diouzh va zud muiañ-karet.\n– A ! Eme Fistoulig, an hini na avañtur netra, na koll na gounid ne ra ! Evidon-me ne ran forzh ebet ne rankin ket mervel div wech.\nAn heol a oa dija izel, diskenn a rae buan en ur daoler e vannoù war ar mor, hag ar c’habiten a lavaras da Fistoulig sevel e beg ar wern vras, evit sellet ouzh ar mor en e raok.\n– Gwelet a ran du-hont, pell-pell en dremmwel, e doare un tour uhel, ha goude, ne welan mui netra nemet an oabl glas.\n– Honnezh, eme paotr ar bezhin, eo ar roc’h vras a gomzen deoc’h diouti bremaik ha marteze zoken a-raok ma vezo noz, e welimp anezhi diwar ar pont.\n– Diskenn, neuze, ma ne welez mui netra ! E gwirionez, n’en em gavimp ket kalz a-raok ar poent, rak setu-ni en daouzek a viz Gouere, ha n’eus ket da varc’hata, e-kichen ar roc’h-se e rankimp eoriñ fenoz. Krediñ a ran zoken e vezimp a-raok ma vezo re noz, rak gant va lunedoù, e welan dija he beg sonn.\n– O ya sur, eme Paotr ar bezhin, ha warc’hoazh da noz e kredan e c’hellimp kousket e-kichen reier an Ankou.\n– Reier an Ankou ! Eme Bidoch, ha perak eo roet an anv-se dezho ?\n– War-dro eno, ar mor a vez rust peurvuiañ, dreist-holl dre avel biz, ha kalz martoloded, nebeut boazet da veajiñ en-dro dezho, o deus kavet ar marv.\n– O la la ! Eme Fistoulig, setu aze dimezelled avat ha n’eo ket brav tostaat outo hervez ar gont-se.\nPrestik goude, ar Goulmig a chomas a-sav e-tal ar roc’h uhel, hag ar baotred, goude bezañ debret o c’hoan, a yeas d’o gwele.\nAntronoz, Fistoulig a oa abred o c’hwitellat war ar pont, o sellet ouzh an amzer : seder e oa e benn, rak bet e oa oc’h ober al lez da voutailh ar c’habiten. Koulskoude ar baotred all a savas ivez, ha ken buan ha lavaret ar Goulmig a oa lakaet adarre da faoutiñ mor. An amzer a oa kaer, mes an avel sioulik. Evelkent a-nebeudoù al lestr a dostae ouzh reier an Ankou. Dre ma tostae outo al lestr, ar mor a vrañsigelle gwashoc’h-wazh, hag ar pezh a lavaras paotr ar bezhin a oa re wir.\n– Koulskoude, eme Fistoulig, n’eus forzh pegen drouk int, ni a gousko emberr en o c’hichen, hag emichañs pa’z aimp dre gaer dezho, ne raint ket kalz a van.\nWar-dro eizh eur diouzh an noz, ar Goulmig a oa stag e-kichen reier an Ankou, en ul lec’h gwasket...\n– Debromp bremañ hor c’hoan, paotred, ha diouzhtu goude da gousket. Hiziv e roin deoc’h da goaniañ bep a voutailhad gwin eus ar gwellañ, rak ezhomm ho pezo da gaout nerzh evit stourm ouzh an dimezelled a zo du-hont er manerioù, ha n’eus ket kalz a farserezh ganto.\n« Ur banne kafe hag un dakennig gwin-ardant e-barzh, ne rafe ket a zroug deomp ivez, mestr.\n– Alo liper ! Roet e vezo dit, rak ur paotrig sentus out deuet da vezañ adarre, ha ret eo din reiñ dit da c’houlennoù, pe ne gavfen penn vat ebet dit na deiz na noz.\nPa voe debret koan, ar baotred a deuas war ar pont da gemer an aer noz, diviz a raent eus an dra-mañ, eus an dra-hont, ha bremañ eo leun o spered a esperañs da zegouezhout prestik gant an aour. Goude bezañ rostet bep a gornad butun, pep hini en em dennas d’e wele, leun a fiziañs da zegouezhout en nozvezh war-lerc’h a-drek ar reier anvet ar reier marellet.\nD’ar Meurzh, pevarzek a viz Gouere, ar Goulmig, poulzet gant un avel vat, a rede war-zu ar reier-se, ha war-dro teir eur diouzh an abardaez e voe eoret en o c’hichen. Neuze ar c’habiten a sav war beg ar wern vras, Fistoulig a ya trumm war o lerc’h, hag o-daou e weljont ar manerioù.\n– Alo paotred ! Eme Bimbao, warc’hoazh emañ an devezh bras, ha warc’hoazh etre dek eur diouzh ar mintin ha pemp eur goude kreisteiz, e rankimp c’hoari un dro d’ar merc’hed koant a zo du-hont o tiwall ar manerioù. Aze ne vezo ket da varc’hata, an trec’h pe ar c’holl a gavimp diouzh ma raimp, hag e kredan ez eo gwelloc’h ganeoc’h bezañ kiger eget bezañ leue.\n– O ! Eme ar Peul, evidon-me n’em eus aon rak dimezell ebet, n’eus forzh eus a belec’h e teuio !\n– Na me kennebeut avat, eme Fistoulig.\n– Ma ! Evidon-me, a lavaras Sikraouig, ne’z in ket da c’houren outo, rak prest e vijen strobet ganto.\n– N’eo ket an dra-se, eme ar c’habiten : kerkent ma welo ar merc’hed-se ac’hanomp diouzh o frenestroù o tostaat ouzh ar manerioù, kerkent e taolint ul linenn er mor. Al linenn-se he deus ar vertuz da lakaat an dour da verviñ, hag ar mor da vrañsigellat ul lev tro-dro d’an Enezenn.\n– An dra-se ar gwashañ ‘vat ! Eme ar Peul.\n– O ! Eme Fistoulig, me, mestr, dre ma tostain outo, a c’hoarzho outo, a ray luchadennoù outo, hag e kredan e lezint ac’hanomp da vont da welet anezho d’o manerioù. Ur wech erruet eno, e lazhin anezho an eil goude eben gant va fenn-bazh, hag e laerin an teñzorioù.\n– Alo sorc’henner ! Eme paotr ar bezhin : sell, me am eus soñj da ober gwelloc’h eget an dra-se dezho : hemañ, sell, ar melezourig aour-mañ a deuy a-benn anezho holl, rak kerkent m’o devezo sellet ouzh skeudenn an heol o parañ ennañ, kerkent e vezo seizet dezho o izili. Neuze ivez e lezint o linennoù da gouezhañ, ha da goll o nerzh. Ar mor neuze a deuy adarre da yenañ ha da vezañ plaen.\n– Te, evit doare, a zo un diaoul a sorser kozh, eme Fistoulig, mes marteze goude pa’z pefe sorset unan bennak, ne ouefes ket hen disorsiñ.\n– Eo, eo, Fistoul, bez dinec’h e-keñver ar poent-se !\nPa voe debret o c’hoan gant ar baotred ez ajont trumm da gousket. Antronoz da seizh eur hanter, ar Goulmig a guitaas ar reier marellet. War-dro nav eur diouzh ar mintin, e tegouezhas a-fas d’ar manerioù, gwelet e vezent splann bremañ.\nNeuze paotr ar bezhin a denn diouzh e arc’hig ar melezour alaouret, heñvel ouzh ur montr. Ur pennadig c’hoazh, ur c’hard eurig mor, hag emañ an dour o verviñ, ar gwagennoù o tarzhiñ...\nD’an taol a nav eur hanter, ar baotred spouronet, a sant ar Goulmig o vrañsigellat.\nPaotr ar bezhin neuze a ziskouez gwerenn e velezour d’ar prenestr a wel digor. Ar c’habiten gant e lunedoù, a welas kerkent ur plac’h yaouank o kouezhañ er gambr. Mes kerkent unan all a gemer he flas, ha kerkent ivez e kouezh war gorf seizet he c’henseurtez. Un trede a deu, ur bedervet, hag o-feder e kouezhont seizet war leurenn o c’hambr.\nKerkent ma voe graet an traoù d’ur maner, ez ajont d’unan all, hag a-benn unnek eur, ar mor a oa sioul evel ul lenn eoul war-dro ar manerioù, Fistoulig, e-keit ma oa paotr ar bezhin o c’hoari gant e velezour a oa e fri stok outañ.\n– Setu aze avat ur c’hoariell hag a vije mat din-me da dapañ lapoused, rak peogwir e seiz o izili d’ar merc’hed eus a geit-se e tlefe ober ar memes tra d’al lapoused.\n– Gwall fregann e kavan da deod en abardaez-mañ, Fistoulig, m’eus aon n’emaout ket diwar dour ar saout !\n– Ken kontant on, mestr, da vezañ degouezhet amañ, ma’z on aet bremaik da dañva an tako.\n– Doaeli raen, marmouz fall ! Ha lavaret em eus dit dija, kerkent ma vez troet va c’hein, raktal e rez al lez d’am boutailhoù.\nAr glav war-dro pemp eur a gouezhas puilh, ar gurun a strakas, hag ar baotred, kerkent ma weljont an amzer, a yeas d’ar strad da zisklaviñ ha da goaniañ, rak al lein ne oa ket bet druz.\n– Warc’hoazh vintin, paotred, ma vez brav an amzer, e ouzomp peseurt labour a zo da ober :\n« Kerkent ma c’houlaouo an deiz ez aimp eus an eil maner d’egile, ha trumm e furchimp an irc’hier houarn, hag e kasimp d’al lestr kement a gavimp enno. Ret e vezo furchal e kement armel a zo er manerioù, rak alies e c’heller kaout arc’hant en ul lec’h na soñjer ket ennañ.\n« Selaouit mat, a-benn daou zevezh, e ranko bezañ skarzhet ar manerioù, rak anat eo deomp e teu eus ar Vro-Saoz ul lestr bennak amañ bep miz, evit degas bevañs d’an dimezelled, ha ma vefemp tapet gant ar Saoz, eo graet an traoù deomp.\n– Krediñ a ran, eme Paotr ar bezhin, e teu al lestr-se amañ d’an devezhioù kentañ eus pep miz, mes n’on ket sur, ha dre-se eo gwelloc’h deomp hastañ fonnus.\n– Evel-just, eme ar c’habiten.\n« Deomp bremañ da gousket, da repoziñ evit en em skuizhañ warc’hoazh.\nAntronoz da beder eur, ar baotred a oa o furchal ar maner Nnn 1. Ennañ o doa kavet pemp sac’had aour hag ur sac’had bilhedoù bank, en Nnnoù 2, 6 hag 8, dek sac’had aour ha daou sac’had bilhedoù, en Nnnoù 3, 4 ha 5, c’hwec’h sac’had aour, pemp sac’had arc’hant, ha tri sac’had bilhedoù e pep hini anezho. En Nnnoù 7 ha 9 e kavjont kasedoù houarn hag o devoa bet mil boan o tegas anezho betek al lestr, ken pounner oant.\nKoulskoude a-benn an noz ar baotred o devoa echuet o c’hefridi, ha furchet kement toull a oa er manerioù.\nSkuizh-marv e oant bet o tougen sac’hadoù aour war o c’hein d’al lestr, mes ar c’habiten a roas d’ar vartoloded ar pezh a garent da evañ ha da zebriñ, ha da zek eur noz e oant holl o roc’hat en o gwele, mezv evel sonerien.\nAntronoz vintin, paotr ar bezhin a yeas da beder eur da zisorsiñ e zimezelled, ha pa voent disorset holl, e lavaras dezho :\n– Ni zo laeron-vor, ha deuet omp a-benn da laerezh ar manerioù. Bremañ n’eus netra ebet ken amañ hag a dalv ar boan kaozeal dioutañ. Rak-se ‘ta, grit evel a garfoc’h, mar kirit dont ganeomp-ni d’ar Frañs, me zo o vont da cheñch ac’hanoc’h e rigadell, hag e lakain ac’hanoc’h en arc’hig houarn-mañ. Pa vezemp war douar ar Frañs, me a cheñcho ac’hanoc’h adarre e dimezelled ken kaer evel ez oc’h hiziv. Grit ho soñj, ha grit buan.\nAr 36 dimezell a asantas, ha kerkent paotr ar bezhin a renkas an dimezelled, a douchas e zorn dehou ouzh tal pep hini anezho, ha kerkent ar plac’h yaouank a gemere stumm bigorn-mor, pe ur rigadell hervez e c’hoant.\nDa c’hwec’h eur, Paotr ar bezhin, echuet gantañ e gefridi, a deuas d’al lestr, e arc’hig gantañ dindan e gazel. Kerkent erruet e yeas da guzhat e deñzor en ur c’horn-tro e strad ar Goulmig.\nKerkent ivez Bimbao a roas urzh dezhañ da zont da gemer rod ar stur, ha da seizh eur, al lestr a faoute ar mor en ul lec’h e oa bet peñseet kement a listri. Da zek eur e oa tremenet ar reier marellet, ha pa deuas an noz, e voent tost da reier an Ankou. En o c’hichen evit an eil gwech, e voe adarre goudoret ar Goulmig evit tremen an noz.\nEn tronoz vintin ar c’habiten a lavaras :\n– Emberr, paotred, e vezimp degouezhet e-tal ar roc’h uhel en doa kement a hast da welet, hag a gargas hor spered a esperañs hag a levenez. En he c’hichen ivez eo em eus soñj da rannañ etrezomp an danvez laeret, rak aesoc’h e vezo penn pep hini pa ouezo pegement a deuy dezhañ.\n– Gwir eo kement-se, mestr, hol levenez a zo bras, hor speredoù laouen, hag hor c’halonoù ne ouezint morse trugarekaat a-walc’h ac’hanoc’h eus ar vadelezh hoc’h eus evidomp. Bremañ ez omp holl pinvidik, ha ma c’hellomp gwelet ur wech all c’hoazh douaroù Breizh, e welimp asambles ganto, an eurvad a-hed hor buhez.\nAntronoz Fistoulig a oa da gentañ war ar pont o tibikouzañ e zaoulagad evit sikour kontañ an arc’hant. E-pad an deiz e oant bet o krabanata aour, arc’hant ha bilhedoù. Ar c’habiten a zalc’he kont eus ar pezh a oa e pep sac’h, ha diouzh an noz, pa voe echuet ar gont, e oa tri ugent milion anezho holl.\n– Bremañ, paotred, e c’hellomp trugarekaat an hini a zo bet kiriek deomp da vezañ ken pinvidik-mañ, an hini hoc’h eus disprizet n’eus ket pell c’hoazh.\n– Ya, ya, mestr, mil bennozh da Baotr ar bezhin, ha deoc’h-c’hwi ! Trugarekaat a reomp ac’hanoc’h ho-taou, ha morse, en touiñ a reomp, ne vezimp trubard en ho keñver, e vezimp atav servijerien leal.\n– Ma ! Peogwir omp holl pinvidik, debromp hor c’hoan, evomp gwin eus ar gwellañ, ha goude pep hini d’e wele. Warc’hoazh e tostaimp adarre un tammig ouzh Breizh, e-lec’h ma vezimp eürus a-hed hor buhez.\nD’ar Sul vintin, ar Goulmig evel pa vije lorc’h enni o tougen ur seurt samm aour, hag evel p’he dije hast da zegouezhout e Breizh, a faoute buan-buan ar mor.\nBook traversal links for ar Veaj hir\n‹ ur C’heloù mat !\nPaolig Lusifer ›


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/102 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/102\nSANT MARC, XIII.\nec’h hell hen beza he vab ? Hag eur bobl vraz a gemere plijadur o selaou anezhan.\n(38) Lavaret e rea dezhe c’hoas, en he gelennadurez : Diwallit ouz ar Scribed pere a gar pourmen gant zaeou hir, ha beza saludet er plasennou public ; (39) hag a gar ar c’hadoriou kenta er sinagogou, hag ar plasou kenta er festou, (40) pere a zevor tiez an intanvezed, hag evit digarez a ra pedennou hir ; ar re-man ho devezo eur gondaonation vrassoc’h.\n(41) Ha Jesus, o veza azezet dirag ar c’hef, a zelle penaos e taole ar bobl arc’hant er c’hef, (42) ha kalz a dud pinvidic a daole kalz enhan. Dond a reaz ive eun intanvez paour, pehini a daolaz ebarz daou bezic arc’hant pere a ra eul Hard. (43) Neuze, o veza galvet he ziskibien, e lavaraz dezhe : E gwirionez e lavaran deoc’h : an intanvez paour-ze he deuz taolet ebarz ar c’hef muioc’h eged ar re all holl. (44) Rag holl ho deuz taolet ebarz euz ar pez ho doa a re ; mes hou-man he deuz taolet ebarz euz ar pez a oa necesser dezhi, kement a oa choumet ganthi evit beva.\nPA oa Jesus o vond er meaz euz an templ, unan euz he ziskibien a lavaraz dezhan : Mestr, sell pebez mein ha pebez edifisou kaer ! (2) Ha Jesus a respontaz hag a lavaraz dezhan : Gwelet a rez-te an edifisou kaer-ze ; na vezo lezet mean var vean hep na vezo diskaret.\n(3) Ha pa edo azezet var menez Olived, dirag an templ, Per, Jakes, Ian hag Andre a reaz a-gostez ar goulen-man diganthan : (4) Lavar deomp peur e c’hoarvezo an traou-ze, ha dre be seurt sin e vezo gouezet ez int prest da erruout ? (5) Ha Jesus, o respont, a gommansaz lavaret : Diwallit na zeufe den d’ho trompla. (6) Rag dond a rai kalz em hano hag a lavaro : Me eo ar C’hrist ; ha kalz a vezo tromplet ganthe. (7) Hogen, pa glevot komz a vrezel hag a vrud-brezel, na vezit ket troublet ; rag red eo da gement-se c’hoarvezout ; mes ne vezo ket c’hoas ar fin. (8) Rag sevel a rai eur bobl a-enep eur bobl all, hag eur rouantelez a-enep eur rouantelez all ; ha beza e vezo krenamanchou-douar e meur a leac’h ha kernez, ha trubuil. An traou-ze a zo ar gommansamant euz ar poaniou.\n(9) Mes likit evez ouzoc’h hoc’h-unan ; rag kas a raint ac’hanoc’h dirag an tribunaliou hag ar sinagogou ; skourjezet e viot, ha kasset abalamour\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/102&oldid=125190 »\nKemmoù diwezhañ degaset d'ar bajenn-mañ d'an 9 Eos 2018, da 12:09.


Stumm eus an 8 C'hwe 2011 da 03:08\n123 okted lamet , 10 vloaz zo\nStumm eus an 8 C'hwe 2011 da 02:57 (kemmañ)\nStumm eus an 8 C'hwe 2011 da 03:08 (kemmañ) (dizober)\n*Kaoz zo eus [[Priñselezh Hannover]] abaoe 1636.\n*Urur [[Rouantelezh]] dizalc'h e oa eus [] da [].\n*ur [[Proviñs|broviñs]] e oa eus [[Prusia]] eus [] da [].\n*ur rann eus land [[Niedersachsen]] eo hiziv.\nKêr [[Hannover]] eo ar gêr-benn.\nDa gentañ e oa bet anvet '''Priñselezh Calenberg''', ur rann eus dugelezh [[Braunschweig und Lüneburg]], a voe anezhi eus-talek [] betek []. [[Hannover]] e oa he c'hêr-benn.
\nDugelezh [[Braunschweig und Lüneburg]], unan eus stadoù an [[Impalaeriezh Santel Roman]], a voe rannet meur a wech eetre meur a briñselezh, hag un dug e penn pep hini.
\nUnan anezho e oa [[priñselezh Calenberg]] a'n em zistagas diouzh [[Priñselezh Braunschweig]] e 1432.\nDegouezhout a reas e [[Priñselezh Wolfenbüttel]] e 1584.\nE 1635 e voe dispartiet diouzh Wolfenbüttel adarre, war un dro gant [[Priñselezh Göttingen]], a chomas stag outi avat.\nEn 1636 e voe kaset kêr-benn Priñselezh Calenberg eus [[Pattensen]] da [[Hannover]], hag abaoe ez eo anavet evel ''' [[Priñselezh Hannover]] '''.\nE 1692 e voe roet an titl a ''briñs-dilenner'' d'an dug [[ErnestErnst AugustusAugust, dilenner Braunschweig-Lüneburg|ErnestErnst AugustusAugust]] . Anavezet e oa ar briñselezh evel '''Electorate ofPriñselezh Dilenner Brunswick-Lüneburg''' pe '''Electorate ofPriñselezh Dilenner HanoverHannover'''.
\nE 1714 e teuas Dilennourien Hannover da vout Rouaned [[Rouantelezh Breizh-Veur |Breizh-Veur]] (gwelout [[Tiegezh Hannover]]). Kreskiñ areas o levezon en Alamagn diwar neuze: they inherited the [[Principality of Lüneburg]] e 1705, and the formerly [[Sweden|Swedish]] territories of [[Archbishopric of Bremen|Bremen]] and [[Bishopric of Verden|Verden]] e 1719. As part of the [[German Mediatisation]] of 1803, the Electorate received the [[Bishopric of Osnabrück]].▼\nE 1714 e teuas Dilennourien Hannover da vout Rouaned [[Rouantelezh Breizh-Veur |Breizh-Veur]] (gwelout [[Tiegezh Hannover]]). Kreskiñ a reas o levezon en Alamagn diwar neuze. E 1715 e tegouezhas dezho [[Priñselezh Lüneburg]]\n▲E 1714 e teuas Dilennourien Hannover da vout Rouaned [[Rouantelezh Breizh-Veur |Breizh-Veur]] (gwelout [[Tiegezh Hannover]]). Kreskiñ areas o levezon en Alamagn diwar neuze: they inherited the [[Principality of Lüneburg]] e 1705, and the formerly [[Sweden|Swedish]] territories of [[Archbishopric of Bremen|Bremen]] and [[Bishopric of Verden|Verden]] e 1719. As part of the [[German Mediatisation]] of 1803, the Electorate received the [[Bishopric of Osnabrück]].\n* [[Ernest Augustus, Elector of Brunswick-Lüneburg|Ernest Augustus]] 1679–1698\nErnest Augustus a voe roet dezhañ an titl a zilennour e 1692.▼\nEn 1803 e voe aloubet Hannover gant Bro-C'hall ha ne zistroas etre daouarn an Dilennour a-raok 1814. In the meanwhile, however, Hanoverian ministers continued to operate out of London, and maintained their own separate diplomatic service (which maintained links to countries such as [[Austria]] and [[Prussia]], with whom the United Kingdom itself was technically at war). -->▼\n==Duged Braunschweig ha Lüneburg, Priñsed Calenberg, ha Dilennourien an Impalaeriezh Santel Roman, 1692–1803==▼\n*[[Ernest Augustus, Elector of Hanover|Ernest Augustus]] 1692–1698\n*[[George Iañ of Great Britain|George I]] 1698–1727 (became King of Great Britain in 1714)\n*[[George II of Great Britain|George II]] 1727–1760\n*[[George III of the United Kingdom|George III]] 1760–1803\n▲En 1803 e voe aloubet Hannover gant Bro-C'hall ha ne zistroas etre daouarn an Dilennour a-raok 1814. In the meanwhile, however, Hanoverian ministers continued to operate out of London, and maintained their own separate diplomatic service (which maintained links to countries such as [[Austria]] and [[Prussia]], with whom the United Kingdom itself was technically at war). -->\n▲==Duged Braunschweig ha Lüneburg, Priñsed Calenberg, ha Dilennourien an Impalaeriezh Santel Roman, 1692–1803==\n▲Ernest Augustus a voe roet dezhañ an titl a zilennour''Zilennour'' e 1692.\n*[]-[] : [[Ernst August Hannover (1629-1698)|Ernst-August]]\n==Rouaned Hannover, 1814–1866==\n*[[George III]] (distro) 1814–1820\n*[[George IV]] 1820–1830\nAdtapet diwar « https://br.wikipedia.org/wiki/Dibar:MobileDiff/909036 »


Beurevezh ba’n uzinenn Valorys – École Notre Dame de Tréguier\nD’al Lun vintin, d’an 2 a viz Here, omp bet ba uzinenn Valorys. Ni zo bet gant un otokarr ha da 9 eur 5 omp degouezhet.\nGoude omp bet ba ur sal emvod ha Magalie ‘neus roet deomp un tokarn hag ur jiletenn fluo gant selaouerien ba hom divskouarn.\nAr c’hoñduer otokar ‘oa an hini ‘neus kaset ‘nomp d’ar ski.\nUr wech prest, ni zo aet d’ur sal ha gwelet ‘neus un den azezet war un gador vrec’h. Boutonioù ‘oa war ar gador hag an den a laboure gant dornelloù. Deus an tu all, ba ur sal all, ‘oa un spilhenn vras en houarn ha tapet e veze loustoni deus ar boubelenn zu ganti. Pa veze sachet ur spilhennad gant an gru ‘oa un donennad loustoni ‘barzh, ha lakaet diouzhtu ba’r forn da zeviñ ha d’ober ludu. ‘Neus ket gwelet ar forn, nemet war un tele bihan.\nHanter-kant skoliad e oamp neuze ha graet ‘oa bet peder skouadrenn. Goude, Magalie ‘neus skrivet GTA war un daolenn wenn. Al lizherennoù-se eo anv un tour bihan. Deus an tour-se e nij kuit aezhenn zour da 1500 °C. 150 000 °C eo gor ar forn.\nBet omp ba’r sal ‘lec’h ma tibabe tud al lastez. Alix zo bet en un toull evit labourat evel un ouvrier.\nBez ‘oa pemp mekanik ha traoù (skañv war un tapis, ponner war un tapis all…) a base war an tapisoù, dibabet gant ar mekanikoù. An ouvrierien a ranke diwall e vefe graet mat al labour. A-wechoù e oa traoù dibabet fall, neuze lakaet war un tapis all d’ober un dro ouzhpenn.\nBez ‘oa un mekanik anvet « Mekanik an horrol » ‘lec’h ma oa loened marv a oa taolet ba’n boubelenn. Ar « mekanik tan » ‘oa i’ez : devet e veze al lastez da 1 500 °C. Ur mekanik all ‘oa an douch : gwalc’hiñ a rae an traoù gant aezhenn domm tre. An aezhenn a c’h ae ‘maez dre ar siminal.\n« Mekanik ar c’hub » ‘oa i’ez : bez ‘oa paper, kartoñs… traoù da resiklañ. Lakaet e veze an traoù en ur c’hub ha goude war al leur.\nPignet omp bet ba ur sal gant ar skalieroù ha gwelet ‘neus ar c’hartoñsoù é pignat ba kichenn. Drol e oa.\nYann : mat e oa an hanter devezh-se. Kavet mat ‘meus peogwir ‘meus c’hwezhet ba’r skalier c’hwezh ar boubelenn.\nLéanne : Dreist e oa an devezh. Pa vin bras e c’h in da labourat (marteze) da Valorys.\nKenzo : Mat e oa an hanter-devezh peogwir ‘meus gwelet penaos ‘vez resiklet an traoù mes n’em eus kavet mat an otokarr peogwir ‘oa hir ar veaj.\nNino : Me ‘meus kavet fall peogwir ne blij ket din al lastez, an poubelennoù…


Winarayeg - Wikipedia\nKomzet e : Filipinez\nRannved : Samar, Leyte, Biliran\nKod SIL WAR\nUr yezh malayek-polinezek eo ar winarayeg (winarayeg: winaray hag ivez wáray-wáray ha l(in)eyte-samarnon) komzet gant 3 milion a dud e Samar, Samar an Norzh, Samar ar Reter, reter Leyte ha Biliran er Filipinez.\nUl liamm-familh ez eus gant ar yezhoù all eus ar skourr visayek evel ar sougbouaneg (cebuano), ha tostoc'h c'hoazh emañ d'an ilongoeg (hiligaynon).\nKinniget e oa bet un doare-skrivañ unvan gant Akademiezh Visayeg Samar ha Leyte (Sanghiran San Binisaya ha Samar ug Leyte), aet da get, met ne oa ket bet doujet outañ. Skrivet e vez e meur a doare disheñvel hervez rannyezh pep hini.\nAdtapet diwar « https://br.wikipedia.org/w/index.php?title=Winarayeg&oldid=1462746 »\nDernière modification le 4 Ebr 2013, à 15:57


Accueil / Skriverien\n30 November 2017\tGael BRIAND, Penn-Kentañ, Sevenadur 0\n2 September 2017\tBreizh, Nil Caouissin, Penn-Kentañ 0\n4 May 2017\tMaxime TOUZÉ, Penn-Kentañ, Sav-poent 0\n[Savboent ar skriver an hini eo] Tri devezh a chom c’hoazh a-raok gwelet penn an hini a vo prezidant-ez Frañs ouzh ar skramm. Anat eo ne blijo ket deomp kement-se, ni emrenerien, ekologourien, digreizennourien, sokialourien, an hini a yelo ar maout gantañ pe ganti. Anzav a ran em boa soñjet ...\n16 April 2017\tAodoù an Arvor, Breizh, Ekologiezh, Nil Caouissin, Penn-Kentañ, Politikerezh 0\n21 March 2017\tEtrebroadel, Fañch Bihan-Gallic, Penn-Kentañ 0\nAr sizhun dremenet e oa bet votet gant Breujoù Zeland-Nevez ul lezenn a ro gwirioù lezennel d’ar stêr Te Awa Tupua (saoznog Whanganui River), un aven a red e kornôg Enez an Norzh, Te Ika-a-Māui e maorieg. Ar wech kentañ en istor anavezet eo e roer gwirioù denel d’ur stêr, ...\nBro-Sami : tabut tro-dro d’ar gwirioù pesketa\n13 March 2017\tEtrebroadel, Fañch Bihan-Gallic, Penn-Kentañ 0\nAr Stêr-Teno (norvejog Tana, finnog Tenojoki, samiog Deatnu) a red dre Vro-Sami (samiog Sápmi), eus a Vro-Norvej da gleiz Bro-Finn. A-hed e 330 km e kaver eoged a-leizh, ha bez eo moarvat unan eus stêrioù pinvidikañ ar bed da bakañ ar pesk-se. Bloaz ’zo e teraouas breujoù Bro-Norvej ha Bro-Finn ...\nPage 1 of 1212345\t»\t10...Dernier / Diwezhañ


Brennos (IIIe kantved kent JK) - Wikipedia\nBrennos (IIIe kantved kent JK)\nUr pennad Brennos zo ivez.\nBrennos, pe Brennus e latin, (IIIe kantved kent JK), a oa ur pennbrezelour galian, pe kelt, hag a renas an Ergerzhadeg veur a aloubas Paionia, Makedonia ha Trakia, hag a drec'has armeoù Hellaz en Emgann an Termopiloù e 279 kent JK .\nE 298 kent JK en devoa klasket aloubiñ Trakia ha Makedonia, met bountet e oa bet e-maez ar vro.. E 279 kent JK e oa deuet gant ur pikol armead (65 000 brezelour hervez Trogue Pompée). Lazhet e voe ar roue Ptolemaios Keraunos hag e jeneral Sosthène\nGant Akic'horios e preizhatas santual Delfi en 279 kent JK, pa voe gloazet-fall. Mervel a reas pe er bloaz-se pe e -278.\nAdtapet diwar « https://br.wikipedia.org/w/index.php?title=Brennos_(IIIe_kantved_kent_JK)&oldid=1934168 »\nKemmoù diwezhañ degaset d'ar bajenn-mañ d'an 3 Gen 2022, da 07:56.


Buhez ar Sent/1837/Beuva - Wikimammenn\nBuhez ar Sent/1837/Beuva\n◄ Anicet Beuva Opportuna ►\nHe Breur Sant Baudry, o velet he dispositionou santel, a reas sevel evit-i er Guær a Reims un ty hènvel ous ur Gouent, e pehini en em ranfermas ar Santes gant cals a Verc’het-all, pere a zesire evel-dy renonç da gommerç ar bed, evit servicha Doue heb quen. He exemplou caër a vertuz a excitas souden ar fervor er Gommunaute-ze : dre-ze an oll C’hoareset e choasas evit o Superiores ; mæs evel ma ouie ervad penaus ez eo avantaichussoc’h oboissa eguet coumandi, na gonsantas da guemeret ar Garg-se nemet goude ma lavaras dezi Sant Baudry e c’houlenne an Autrou Doue quemense diganti.\nHe studi principal oa da rei d’he C’hoareset en he actionou an exempl eus ar vertuziou a recommande dezo, hac he gouarnamant a oa leun a furnez hac eus a un douçder ravissant. Beza ez oa ive quen humbl ma oa poan ganti beza tretet ec’his Superiores : ha quemense memes a ree ma oa respetet ha reveret muy a-se gant pep-unan, hac a roe dezi ur gallout hac un autorite quer bras var speret he oll C’hoareset ma heulient gant un oboissanç prount ha parfet an distera avis a roe dezo. Senti a reent out-y gant joa, hac e clasquent e pep fæçoun disquez dezi ar respet bras o devoa evit-i.\nAr Santes-mâ, uset erfin dre he austeriteou, consumet dre an ardor eus ar garantez divin, ha carguet a vilidou, a ieas da receo en Eê ar recompans qleet d’e innocanç ha d’e vertuziou exemplus, er bloaz 674.\nAn douçder a sante en e yaouanctis ar Brinces-mâ en Oræsoun a ree dezi un disprigeanç bras evit pligeadurezou ar bed, hac e exite da servicha Doue gant muy a gouraich hac a fervor. Doue a garg a gonsolationou celestiel an eneou pere e servien gant fidelite. Deut d’e emproui, hac e velot penaus ar bligeadur douç ha pur pehini a santer e servich Doue a dremen infinimant ar boan a so o viret e c’hourc’hemennou.\nAr joa er c’hontrol eus ar re a servich ar bed a so væn ha distrempet gant cals a daelou. En effet, ha caet oc’h eus-hu biscoas ur guir joa e creiz pligeadurezou ar bed ? Goude ma hoc’h eus countantet hoc’h inclination direglet, ha c’hui a so en em gavet countant ? O va Doue, e ordrenet hoc’h eus, hac erruout a ra penaus ar pec’her a gaf en e bec’het ar boan memes eus e bec’het. Ar re a servich ar bed a vev en ur gaptivite estranch : esclavet int eus ar bed hac eus o fassionou. Ar re dibauchet ha libertin na zisprigeont-y quet e goelet o c’halon ar c’hompaignunou eus o dizurzou ? Hac en-deon penaus e ouffe ar bligeadur nac ar joa ren en ur galon troublet gant ar remorsiou eus ar goustianç ?\nServich ar bed a so eta c’huero, ha servich Doue a so douç. Ar re a so e servich Doue o deus un assuranç hac evel un arres eus o silvidiguez eternel, pehini eo ar brassa eus an oll gonsolationou a eller da gaout er bed. E creiz o foaniou memes Doue a garg o ene eus a ur joa hac ur gountantamant quer bras ma int obliget da lavaret, evel Sant Frances Xavier ha cals a Sænt-all : Avoalc’h ê a gonsolation, o va Doue, avoalc’h ê. Mæs evit caout ar joa Spirituel-ze eo ret caout ar galon distag dious ar grouadurien ; ret ê pellât dious divertissamanchou ar bed ; ret ê en em briva dious ar gonsolationou sansuel, rac ar joa sansuel a voug an hini spirituel ; ret eo erfin songeal alies er madou pur hac eternel a brepar Doue d’e servicherien ha d’e servichereset fidel.\nAdtapet diwar « https://br.wikisource.org/w/index.php?title=Buhez_ar_Sent/1837/Beuva&oldid=62029 »\nKemmoù diwezhañ degaset d'ar bajenn-mañ d'an 12 Meu 2014, da 11:14.


koshoc'h - Wikeriadur\nDiwar an anv-gwan kozh hag an dibenn-ger -oc'h.\nkoshoc'h /'kɔsːɔx/ (furm vihanaat : koshoc'hik)\nDerez-uheloc'h an anv-gwan kozh\n— Te 'oar, Yann, diwall mat da vioc'h, emezan ; rak, mar pakan anezi c'hoaz war va zraou, ne vo ket kosoc'h ha, diwar an taol-ze, e c'helli kas anezi da farda sklipou ! — (Ivon Krog, Eur Zac'had Marvailhou, Buhez Breiz, Kemper, 1924, p. 55.)\nUnan all kosoc'h, azeet en penn ar c'havell, sioul, sioul a ouele, eur chapeled en he dorn, soublet he fenn ganti. — (Fañch al Lae, Bilzig, Kemper, 1925, p. 11.)\nHa toullet al liorzh en-dro ha kavet roud eus ar Romaned, hogen ivez traoù koshoc'h, bouc'hili, kontilli, klezeier hag a bep seurt binviajoù... — (Goulc'han Kervella, Brezel ar Rigadell, Al Liamm, 1994, p. 129.)\nKoshoc'h eget :\nSetu perag marteze e vevet kals kosoc'h en amzeriou-all eged breman. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 43.)\nD'ar mareou-ze me a ioa iaouank, hag e koat Kermenguy, gand an Aoutrou de Kerbalanek, oa tud kosoc'h eged oun-me ha startoc'h an tamm anezho ive. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 112.)\n— Da eontr, ma faotrig ? a c'houlennas an den santel, a oa kalz koshoc'h eget egile. — (Fañch an Uhel, Kontadennoù ar Bobl/1, Al Liamm, 1984, p. 141.)\nDaou vreur am boa, koshoc'h egedon. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 7.)\nKatell Rivoalen a zimezas, ur bloaz war-lerc'h eured Ifig ha Loeiza, gant un den kalz koshoc'h egeti. — (Roparz Hemon, Ho kervel a rin en noz ha marvailhoù all, Al Liamm, 1970, p. 13.)\nMet neuze an hini gozh, ur flipad mat koshoc'h eget ar re gozh all a oa aze, [...]. » — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 70.)\nANKOU. — Ya, me eo an Ankou. Mar dout koshoc'h egedon e rankez bezañ... — (Abeozen, Pirc'hirin Kala-Goañv, Al Liamm, eil emb. 1986, p. 188.)\nKoshoc'h evit :\nHa neuze en ur c'hoad all, pelloc'h, e kavfet un ermit all, a zo koshoc'h ha gouiziekoc'h evidon, [...]. — (Fañch an Uhel, Kontadennoù ar Bobl/3, Al Liamm, 1988, p. 75.)\nDaou vloaz eo kosoh evidon . — (Jules Gros, Le trésor du breton parlé Troisième Partie, 1974, p. 77.)\nTe en em laka eur bloavez kosoh evid ma'z out. — (Jules Gros, Le trésor du breton parlé Deuxième Partie, 1970, p. 303.)\nDaoust dezhi da vezañ koshoc'h evitañ e oa dedennet Jakez gant he daoulagad glas hag he mousc'hoarzh koant ha setu o doa divizet dimeziñ an eil gant egile. — (Fañch Peru, Kañfarded Milin ar Wern, Skol Vreizh, 2008, p. 11.)\nKoshoc'h-koshañ : muioc'h-mui kozh\nPiw a zo ken koz hag e dad ha kosoc'h evid e vamm ? — Mab ar C'hoz, nemed ur Gozenn a vefe e vamm ive. — (Jules Gros, Le trésor du breton parlé Troisième Partie, 1974, p. 328.)\ngalleg : plus vieille(s) (fr) , plus vieux (fr) (que)\nAdtapet diwar « https://br.wiktionary.org/w/index.php?title=koshoc%27h&oldid=277963 »\nDernière modification le 20 Eos 2018, à 06:03\nKemmoù diwezhañ degaset d'ar bajenn-mañ d'an 20 Eos 2018, da 06:03.


Pajenn:Perrot - Bue ar Zent.djvu/480 - Wikimammenn\nPajenn:Perrot - Bue ar Zent.djvu/480\nan itron-varia wir-zikour\nBezan eo ar zant-man patron meur a iliz hag a chapel en Breiz-Uhel. Pedet eo evit an drouk-daoulagad.\nO Itron-Varia, bezet, evidomp holl, Gwerc’hez ar Gwir-Zikour.\nDalc’het ar fe ’n hon c’hreiz\nHag ar giziou koz ;\nWar an Iliz, war Breiz\nSkuilhet ho pennoz.\nEilvet devez a viz Gouere\nAr Werc’hez Vari\no vont da welet he c’hinitervez santez Elisabeth\nAr mor a levenez a veuzas kalon an Itron-Varia pa lavaras an êl d’ezi e lake Doue war he zâl an diou gurunen a Vamm hag a Werc’hez, ne reas ket d’ezi ankouât e gomzou divezan diwar-benn Elisabeth.\nRak-se, dal ma kavas he zu, ec’h eas en hent, hag e reas, war eun azenez, marvat, an ter pe beder leo ha tregont a oa etre Nazareth, he c’heriaden, ha Youtta, hini he c’hinitervez, hag o vezan êt en ti Zakarias, e saludas Elisabeth.\nKerkent ma klevas houman salud Mari, e oe leuniet gant ar Spered-Santel ; he c’hrouadur a dridas en he c’hreiz, hag e lavaras gant eur vouez krenv :\n— Binniget oc’h dreist an holl gwrage, ha binniget eo ar frouez eus ho korf.\n» Hag eus a belec’h e teu kement-man d’in, ma teu Mamm ma Otrou betek ennon ? Rak kerkent ha m’eo bet skoet ma diskouarn gant ho mouez ouz ma saludi, ma bugel en deus tridet gant levenez em c’hreiz. Eürus oc’h pa hoc’h eus kredet, rak digouezet eo kement a zo bet lavaret d’ec’h eus a-beurz an Otrou. »\nHa Mari, en eur Magnificat a darze eus goueled he c’halon, a veulas Doue, abalamour d’e vadelezou en he c’henver, abalamour d’e varnedigez war ar bed, hag abalamour d’e drugare en kenver Israel, skeuden an Iliz da zont :\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/480&oldid=140756 »


Pajenn:Perrot - Bue ar Zent.djvu/820 - Wikimammenn\nPajenn:Perrot - Bue ar Zent.djvu/820\nC’houec’hvet devez warn-ugent a viz Du\nPorz-Mauris a zo eur gêr eus a eskopti Albenga, en Itali-Uhelan. Eno e teuas er bed Leonard, an 20 a viz kerdu 1676. Hanvet a oe Pôl-Jerom d’e vadeziant. E dad, eur c’habiten war vor, a gemeras kalz evez d’e zevel ha d’e gelen ervat.\nDa eiz vla, Pôl-Jerom a lavare bemde e rozêra. Bodan rê ive bugale e oad endro d’ezan ; mont a rê gante en prosesion, hag en dizro e rê d’eze eun tammik prezegen.\nDa zaouzek vla ec’h eas d’ober e studi da Rom, ha d’e vla warn-ugent e wiskas saë sant Fransez en manati Ponticelli. Neuze e kemeras an hano a Leonard, dre anaoudegez vat evit unan eus e gerent, an evoa roët lojeiz d’ezan, eur pennad, en Rom.\nNe oa c’hoaz nemet avieler, pa oe grêt d’ezan prezek, epad ar c’hoaraiz, evit ar wech kentan.\n« Leonard, a lavaras unan bennak eus ar re hen c’hlevas neuze, a vezo trompilh skiltrus an Aviel. Lakat a ray eleiz a bec’herien da zizrei war hent ar zilvidigez. »\nGwasan oe, e krogas ennan neuze eur c’hlenved didrue, a gasas anezan betek pal ar maro. Kaset a oe da Napl evit kaout êr yac’h ar mor, mes ne wellae tamm ; kaset a oe d’e vro, mes ar paz a greske bepred, ha ne oa netra ken anezan nemet ar relegou.\nO welet n’en devoa pareanz ebet da c’hedal digant medesined an douar, en em droas ouz re an nenv, hag e prometas en em rei d’ar misionou ma teuje d’ezan ar yec’hed. Ar yec’hed a deuas, ha Leonard a oe abostol an Itali. Redek a reas anezi eus an eil penn d’egile, hag ouspen eur wech, hag e gomzou a reas vad en pep lec’h.\nEun devez ma oa en Rom, e welas eun den o vont d’e heul en eur huanadi ; dizrei a reas warnan ha goulenn a reas digantan perak oa ken glac’haret.\n— Ma Zad, eme ar paourkez den, gwelet a ret en harz ho treid ar brasan pec’her a zo war an douar.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/820&oldid=141133 »


Pajenn:Sales - Introduction d’ar Vuez devot.djvu/446 - Wikimammenn\nPajenn:Sales - Introduction d’ar Vuez devot.djvu/446\ndeoc’h gouzout parlant ouz Doue dre an oræson ? caout affection ha c’hoant d’ê garet ? beza diminuet hac apæset cals a bassionou hac a inclinationou revoltet, pere hoc’h inquiete ? beza en em exantet diouz cals a bec’hejou hac a vrouilleiç a goustianç ? hac erfin beza communiet quellies a veich muguet n’ho pise great, oc’h en em unissa gant ar sourcen souveren-se eus a c’hraçou eternel ? Ah, peguer bras eo ar graçou-se ! Ret eo, va Philotee, o fouesa diouz poues ar Sanctuer : an dorn-deou a Zoue eo en deus great quemense oll. Dorn Doue, eme Zavid, eo en deus great ar vertuz-se ; dorn Doue eo en deus va savet em sa : ne varvin quet ; mæs beva a rin hac e tiscleriin ar burzudou eus e vadelez hac a galon hac c’henou hac a œuvrou.\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/446&oldid=118623 »\nKemmoù diwezhañ degaset d'ar bajenn-mañ d'an 8 Eos 2018, da 08:51.


Treuzkas ha harpañ ar brezhoneg war ar pemdez · Région Bretagne\nDegemer > Hon obererezhioù > Yezhoù Breizh > Treuzkas ha harpañ ar brezhoneg war ar pemdez\nTreuzkas ha harpañ ar brezhoneg war ar pemdez\nTreuzkas ar brezhoneg\nNe vo eus ar brezhoneg en amzer-da-zont nemet ma vez kaset e implij war-raok e-mesk ar rummadoù yaouank. Hor seizh gwellañ a reomp evit ma vo desket ha treuzkaset ar brezhoneg da bep oad, ken evit treuzkas ar yezh d’ar vugaligoù, ken evit stummañ kelennerien pe kelenn d’ar vugale ha d’an oadourien.\nAr brezhoneg a-raok ar skol\nKresk zo war ar goulenn deskiñ brezhoneg adalek an oad tenerañ. Setu perak e roomp skoazell da ziorren ar magourioù e brezhoneg dre ur gefridi fiziet bremañ e Ofis publik ar brezhoneg.\nSkoaziadennoù hiniennel Desk bugaligoù a vez roet ivez d’an dud a fell dezho mont war micherioù ar vugaligoù ha mont e brezhoneg outo.\nAr c’helenn dre soubidigezh pe divyezhek\nHiziv an deiz ez eus e Breizh ouzhpenn 19 000 bugel, adalek ar skol-vamm betek al lise, enskrivet en un hentad divyezhek pe dre soubidigezh galleg-brezhoneg (ha diouzh ar programmoù ofisiel).\nTri hentad kelenn zo :\nDre soubidigezh gant Diwan: abaoe 1977 e kinnig ar skolioù kevredigezhel-se, laik ha digoust, ur c’helenn e brezhoneg da-gentañ, gant un tamm galleg a nebeud da nebeud adalek ar c’hKD1.\nDivyezhek publik : abaoe 1983 ez eus kinniget un hentad divyezhek galleg-brezhoneg er skolioù publik. Kement-ha-kement a eurioù a vez kelennet e pep yezh : danvezioù e brezhoneg hag e galleg. Gouzout hiroc’h e lec’hienn kevread tud ar vugale Div Yezh.\nDivyezhek prevez : abaoe 1990 ez eus kinniget un hentad divyezhek galleg-brezhoneg er skolioù prevez katolik ivez, gant kement-ha-kement a eurioù kelenn e pep yezh ivez.\nRoet e vez ur skoaziadenn ouzhpenn d’al liseoù a ginnig kentelioù brezhoneg pe un hentad divyezhek.\nKavout ur skol divyezhek evit ma bugel\nStummañ an danvez kelennerien zivyezhek\nDre ma lakaont war-sav stummadurioù evit prientiñ an danvez kelennerien zivyezhek galleg/brezhoneg e skoazellomp skolioù-meur Roazhon 2 ha Kornôg Breizh. Gant ar yalc’had hiniennel Desk/kelenn hon eus divizet sikour ivez an dud a fell dezho labourat evel kelennerien zivyezhek da zeskiñ brezhoneg en ur greizenn grataet.\nSkoazell zo ur yalc’had all hag a sikour ar studierien e Master 1 kelenn divyezhek.\nMat da c’houzout : Bep bloaz e vez skignet digoust er skolioù levrioù-skol e brezhoneg – war baper pe en ur mod niverel – gant Ti-embann ar Skolioù, ur servij eus Canopé hag a skoazellomp.\nStummañ micherel an oadourien\nKentelioù-noz, stajoù berr, kentelioù dre lizher, stajoù fonnus 6 pe 9 miz : meur a zoare zo d’an dud deuet ivez da zeskiñ pe da beurzeskiñ brezhoneg. Sellet ouzh lec’hienn DAO.\nPemp kreizenn stummañ grataet zo e Breizh (Kelenn, Mervent, Roudour, Skol an Emsav et Stumdi) hag a ginnig stummadurioù hir ha fonnus, gant stajoù 3 pe 6 miz. Hervez o saviad e c’hell ar stajidi kaout ur skoaziadenn ha bezañ paeet ul lodenn eus koust o stummadur.\nEvit gouzout hiroc’h : Bezañ stummet d’ar brezhoneg\nDiplom barregezh war ar brezhoneg\nGouzout brezhoneg mat a rit dija ? Gallout a rit lakaat ar ouiziegezh-se da dalvezout gant an Diplom Barregezh war ar Yezh (DBY).\nDiv wech ar bloaz e vez aozet un arnodenn e meur a gêr eus Breizh hervez al lec’h m’emañ an emstriverien o chom. E miz Meurzh e vez aozet an arnodenn evit an dud o deus bet ur stummadur 6 miz a echu e miz Meurzh, pe ur stummadur ouzhpenn etre miz Gwengolo ha miz Kerzu, hag evit an holl re a fell dezho tapout an diplom, hag e miz Mezheven e vez aozet unan all evit ar re o deus bet ur stummadur betek miz Meurzh hag etre 3 ha 6 miz betek miz Mezheven.\nAbalamour da gontrollañ kresk an enskrivadurioù evit an DBY, n’hello ket an emstriverien lakaat o anv ouzhpenn ur wech ar bloaz, nemet e degouezhioù dreistordinal e vefe. Digoust eo an enkrivadur hag emañ d’ober dre ret e lec’hienn an DBY.\nDarempred : sekretouriezh enskrivadurioù evit an DBY brezhoneg\nHarpañ ar brezhoneg war ar pemdez\nUr pezh labour eo kas war-raok implij ar brezhoneg er vuhez pemdez ha gant ar pep brasañ. Harpet e vez an holl oberoù, pe e vefe e-maez ar skol, war dachenn ar sevenadur pe er mediaoù… ha skoazellet e vez ar frammoù a gas ar brezhoneg war-raok e Breizh.\nAn diazezadur publik a genlabour sevenadurel Ofis publik ar brezhoneg zo karget gant e izili (Stad, Rannvro, Departamantoù) da vrudañ ar brezhoneg, da atizañ an obererien publik ha prevez d’ober gantañ evel yezh daremprediñ, hag ivez da sellet a-dost ouzh stad ar yezh er vro.\nFiziet ez eus enni ar c’hefridioù-mañ ivez : pinvidikaat ar yezh ; frammañ ar c’hinnig war dachenn ar c’helenn er skolioù, ar stummañ d’an oadourien, an degemer bugaligoù e brezhoneg ; brudañ ar c’helenn brezhoneg, aozañ Prizioù dazont ar brezhoneg…\nAr brezhoneg dre ar vro\nGant an Emglevioù Bro e vez kaset oberoù da benn war an dachenn evit kas implij ar brezhoneg war-raok war ar pemdez. Bep bloaz e vez aozet ganto miz ar brezhoneg ha roet harp dezho evit brudañ o abadennoù.\nEvit gouzout hiroc’h : Mizvezh ar Brezhoneg\nDre ma vez muioc’h-mui a obererezhioù e brezhoneg e-maez ar skol (kreizennoù dudi, kreizennoù vakañsoù…) e roomp ur skoazell arc’hant d’ar c’hevredigezhioù ha d’an diazezadurioù a ginnig anezho. Da skouer e vez skoazellet an Ubapar, Unvaniezh Breizh evit buheziñ ar broioù war ar maez, d’o c’hevrediñ ha da aozañ stummadur hag arnodenn an DABU hag an DARE e brezhoneg.\nAr mediaoù e brezhoneg\nBep bloaz e ouestlomp ouzhpenn 1,5 milion a euroioù da vrudañ ar brezhoneg er mediaoù klewelet : skingomz, skinwel, sinema.\nAr produiñ kleweled diazez, an eilmouezhiañ hag ar produiñ faltazi skingomzet zo skoazellet gant ar Font skoazell d’ar c’hleweled e brezhoneg (FSKB). Ur skoaziadenn hiniennel hon eus lakaet war-sav ivez evit broudañ ar skritur senarioioù stiradoù berr e brezhoneg ha harpañ a reomp ar skignañ programmoù e brezhoneg gant Frañs 3 Breizh hag an tele enlinenn Brezhoweb . Ouzhpenn-se e skoazellomp ar peder radio kevredigezhel a skingas programmoù e brezhoneg hag a c’heller klevet dre ar porched Radio Breizh.\nAr brezhoneg er sevenadur\nDre ma lakaont ar brezhoneg da vevañ, war tachennoù an embann hag an teatr, e skoazellomp obererien ar sevenadur.\nSkoazellet eo an embann levrioù a bep seurt : geriadurioù, romantoù, barzhoniezh, levrioù skol-veur, bannoù-treset… Ouzhpenn-se e roomp sikour d’an treiñ oberennoù lennegel e brezhoneg evit bastañ gwelloc’h da ezhommoù al lennerien, ar re yaouank dreist-holl.\nWar dachenn an arvestoù bev e skoazellomp ar c’hevread teatr e brezhoneg C’hoariva hag ar strolladoù a vicher, evit al labour a gasont da benn er skolioù ivez. Skoazellañ a reomp ivez ar c’hrouiñ pezhioù brezhonek gant strolladoù teatr amatour.


Ar Risorgimento ("Adc'hinivelezh", pe "Dasorc'hidigezh") zo ur mare eus istor Italia ma voe graet an unvaniezh vroadel.\nD'ar 17 a viz Meurzh 1861 e voe embannet krouidigezh Rouantelezh Italia en-dro da Rouantelezh Sardigna. Da gomz eus an argerzh istorel-se e vez implijet an droienn unvaniezh Italia.\nAr gerioù a denn ivez d'an emsav sevenadurel, politikel ha kevredigezhel, gwriziennet en tremened hag en amzervezh henroman.\n2 XIXvet kantved\n2.2 Despotegezh sklêrijennet\n3 Istor Italia dre ar c'hartennoù\nEn Henamzer ne oa kaoz ebet a unvaniezh Italia, goude ma voe graet an unvaniezh de facto gant an impalaeriezh roman, na kennebeut er Grennamzer, na da vare an Azginivelezh italian.\nBetek Galv Rimini, d'an 30 a viz Meurzh 1815, gant Joachim Murat, e-pad Brezel Naplez (1815), a chomas diefed, rak difetis e oa e c'halv d'an Italianed, kustum ouzh o stadoù abaoe kantvedoù hag o yezhoù disheñvel.\nbetek deroù an XIXvet kantved e c'halled soñjal, evel a lavare Metternich, ne oa Italia nemet ur c'herienn hag a denne d'an douaroniezh. Un darvoud a bouez en istor Europa eta e voe unvanidigezh ar vro dre ma'z eo bet troet ar ger douaroniel da wirvoud politikel. Mar demañ a-du an holl da lavarout eo bet a-bouez an unvaniñ en darempredoù etrebroadel e sav dizemglev etre an istorourien diwar-benn ar perag hag an orin anezhi. Darn a wel un darvoud italian hepmui, hep liamm ouzh kudennoù ar mare. Darn all a gav dezho eo un argerzh naturel ha boutin da holl vroadoù Europa, ha da holl re ar bed zoken : ur Reveulzi hollvedel eta, savet da ziskar frammoù kevredigezhel deuet da vezañ diamzeret.\nTeir fazenn zo bet er Risorgimento.\nDa gentañ, etre 1848 ha 1849, e savas luskadoù dispac'hel betek brezeliñ ouzh Impalaeriezh Aostria; met kement-se a echuas gant ar statu quo.\nDa eil, etre 1859 ha 1860, ez eas an unvaniñ war-raok, ken na voe embannet krouidigezh rouantelezh Italia d'ar 17 a viz Meurzh 1861.\nGoude-se e voe peurechuet an unvaniñ gant stagidigezh Roma, kêr-benn Stadoù an Iliz betek neuze, d'an 20 a viz Gwengolo 1870.\nEn Meurzh 1821 e Piemonte en em savas gwarnizon Alessandria, levezonet gant stourmerien carbonari, a oa renet gant Santorre di Santarosa. Er c'heit-se edo an Aostrianed o stourm ouzh emsavidi Napoli, ha ne seblante ket pennhêr ar roue, Carlo Alberto Sardigna ober nemeur a van. Pa zistroas ar roue Carlo Felice e voe kaset da vruzun ar vonreizh nevez krouet.\nEn XVIIvet kantved eo e weler an despotegezh sklêrijennet, an illuminismo, o levezoniñ ar gevredigezh italian hag o krouiñ diazezoù ideologel an unvaniñ da zont. Kreñv pe greñvoc'h e oa an emsavioù-se hervez ar stadoù italien ha politikerezh o rouaned pe renerien.\nEn Lombardia, dindan an Aostrianed,\nIstor Italia dre ar c'hartennoùAozañ\nEtre 1829 ha 1871\nGoude kemeret Roma\nGoude ar brezel-bed kentañ\nAdtapet diwar « https://br.wikipedia.org/w/index.php?title=Risorgimento&oldid=1962604 »\nKemm diwezhañ d'an 17 C'hwe 2022 da 07:58\nKemmoù diwezhañ degaset d'ar bajenn-mañ d'an 17 C'hwe 2022, da 07:58.


Keleier Noz du vendredi 28 octobre 2016\nAlain Marzin, aotroù-maer Mel-Karaez © Radio France - Tudi Crequer\nDiffusion du vendredi 28 octobre 2016 Durée : 11min\nKomzet e oa bet fenoz diwar-benn François-Regis Hutin. Kuitaat a ra e bost a rener ar gazetenn Ouest-France. Bet e oamp ivez e Mel-Karaez da welet bez Glenmor. Toullet e oa bet ar gomz ivez diwar-benn ar match Rugby etre Gwened hag Albi.\nGlenmor : 20 vloaz goude ez a kalz tud da welet e vez c'hoazh\nLidet e vo dilun gouel ar re varv. Da geñver al lid-se omp bet da vered Mel-Karaez lec'h m'emañ douaret Glenmor. Milig ar Skañv a oa marvet e 1996. Ur bern tud tud az a c'hoazh da welet bez ar barzh. Pennadoù-komz gant tud Mel-Karaez hag Alain Marzin, an aotroù-maer (skeudenn).\nN'eo ket mui François-Regis Hutin rener Ouest-France\nMont a ra kuit François-Regis Hutin eus e bost a rener an "directoire". Louis Echelard hag a oa eil prezidant a zo bet anvet en e blas. Renet e veze Ouest-France abaoe 51 bloaz gant François-Regis Hutin. Pennad-komz gant Jean-Laurent Bras, kazetenner e pajennoù Breizh ar Ouest-France.\nMatch rugby etre Gwened hag Albi\nDa 20e e oa bet roet lañs d'ar match Pro D2 etre Gwened (14vet) hag Albi (16vet). Pellgomzet hon oa da Gisèle Laot evit toullañ komz diwar-benn ar c'hrogad-se. E stad ar Rabin e oa evit gwelout ar c'hrogad. Pennad gant Gisèle Laot, sekretourez kleub rugby Plougerne.


kemennadenn d’ar gazetennerien : evit ur c’henemglev Stad-Rannvro uhelek ha diouzhtu, galv da vanifestiñ e Kemper d’ar Sadorn 13/03 – Kelennomp!\n05/03/2021\t 07/03/2021 Keleier\nNec’het eo ar c’hevredigezhioù hag ar sindikadoù gant stad kalite ar c’helenn brezhoneg met ivez gant ar fed n’eus ket peadra evit treuzkas ar brezhoneg er c’helenn divyezhek met ivez er c’helenn brezhoneg diret. N’eo ket hepken ar skolajoù Diwan zo bet tizhet gant kudennoù evit kelenn ar yezh nevez zo ouzhpenn.\nKelaouet int bet dre ul lizher kaset d’an 2 a viz Meurzh gant prezidant Kuzul rannvro Breizh e oa stanket ar c’hendivizad Stad-Rannvro evit ar c’helenn yezhoù Breizh en abeg « d’ar skoilhoù lakaet gant Ministr an Deskadurezh-Stad kement war an danvez ha war ar stumm hag an divizoù gortozet chomet direspont » .\nMil a-bouez eo ar c’henemglev-se evit ar c’helenn divyezhek hag ar c’helenn brezhoneg dre vras kement evit ar rouedad Diwan hag evit ar rouedadoù skolioù publik pe gatolik.\nN’eus ket mui da dortal ! Bremañ diouzhtu kaer eo ret ober un dra bennak ! O tostaat emañ ar c’hinnig lezenn evit ar yezhoù a vo votet er Vodadenn vroadel ivez ! Goulenn a ra groñs DIWAN, DIV YEZH BREIZH, KELENNOMP ha DIVASKELL, kevredigezh nevez ar gerent evit ar c’helenn divyezhek e skolioù katolik ha KEVRE BREIZH, kenurzhierezh ar c’hevredigezhioù sevenadurel e Breizh, ma vo sinet ur c’henemglev youlek a-live gant palioù ar politikerezh yezh votet gant ar rannvro araok dilennadegoù rannvro e miz Mezheven ha ma vo paouezet da stankañ an traoù gant ar Stad ha dreist-holl gant ministr an Deskadurezh-Stad evel pezh zo bet disklêriet gant Loïg Chesnais-Girard.\nSetu perak emañ DIWAN, DIV YEZH BREIZH, KELENNOMP !, DIVASKELL ha KEVRE BREIZH o c’hervel an holl dud kar d’hor yezh ha d’hor sevenadur da vont da vanifestiñ da Gemper d’ar Sadorn 13 a viz Meurzh da 1 e 13 d’enderv. Evit ma vevo hor yezhoù !\nPrevious PostKemennadenn d’ar gazetennerien : Kenemglev Stad-Rannvro evit ar c’helenn brezhoneg : “Kasit da sutal” evit Blanquer !\nNext PostUNANET EVIT AR BREZHONEG – EMGLEV STAD-RANNVRO : 10 kinnig ar c’hevredigezhioù


Albrecht VII Aostria - Wikipedia\nAlbrecht VII Aostria\n(Adkaset eus Albrecht Aostria)\nAlbrecht VII Aostria. Poltred gant Juan Pantoja de la Cruz.\nAlbrecht Aostria (1559–1621), pe Albrecht VII, a oa arc'hdug Aostria. Ouzhpenn-se e voe kardinal ar Santa Cruz de Jerusalén, besroue hag inkizitour meur Portugal, arc'heskob Toledo, souveren an Izelvroioù, ha kont Bourgogn (1598–1621).\nPempvet mab an Impalaer Santel Masimilian II (1527–1576) e oa Albrecht. Da 11 vloaz e voe kaset da lez Madrid ma voe desavet gant e eontr Felipe II, roue Spagn. Lakaet e oa da studiañ da vezañ den a Iliz. En 1577, da 18 vloaz, e voe anvet da gardinal gant ar pab Gregor XIII, hep bezañ beleg. Biken ne voe beleget.\nPoltredoù an Infantez Isabel hag he fried, an Arc'hdug Albrecht, gant ul livour dizanv eus ar XVIIvet kantved, diwar livadurioù orin gant Frans Pourbus ar Yaouankañ.\nDimeziñ a reas e 1599 d'an infantez spagnol Isabel Clara Eugenia (1566-1633), merc'h da Felipe II, Roue Spagn.\nAdtapet diwar « https://br.wikipedia.org/w/index.php?title=Albrecht_VII_Aostria&oldid=1725657 »\nKemmoù diwezhañ degaset d'ar bajenn-mañ d'an 4 Du 2016, da 15:34.


soner, kaner ha sonaozer eus Jamaika\nRobert Nesta Marley, lesanvet Bob Marley, a oa ur soner, kaner ha sonaozer reggae ganet e Saint Ann (Jamaika) d'ar 6 a viz C'hwevrer 1945 ha marvet abalamour d'ur c'hrign-bev e Miami (Florida, e Stadoù-Unanet Amerika) d'an 11 a viz Mae 1981. Penn ar strollad ska, , rocksteady ha reggae anvet "The Wailers" (1964 – 1974) ha Bob Marley & the Wailers (1974 – 1981). Chomet eo ar soner ska ha reggae brudetañ, ha lakaet en deus ar bed a-bezh da anavout sonerezh Jamaika.\nBob Marley o seniñ hag o kanañ e-pad un abadenn en Hallenstadion e Zürich, Bro-Suis, an 30 a viz Mae 1980\nE-mesk kanaouennoù brudetañ Marley e c'haller menegiñ "I Shot the Sheriff", "No Woman, No Cry", "Exodus", "Could You Be Loved", "Stir It Up", "Jamming", "Redemption Song", "One Love" ha, gant "The Wailers", ""Three Little Birds", hag an oberennoù dalif "Buffalo Soldier" ha "Iron Lion Zion". An albom dastumad, Legend, embannet e 1984, tri bloaz goude e varv, eo ar bladenn reggae zo bet gwerzhet ar muiañ (10 gwezh pladenn platin), gant ouzhpenn 12 milion a skouerennoù gwerzhet.\n2 Ar Wailers\n4 Marv Bob Marley\nBob Marley, (e anv gwir Robert Nesta Marley), a zo bet ganet e Jamaika, mab d'ur vamm jamaikan du, Cedella Booker , ha d'un tad jamaikan gwenn a orin saoz, Norval Marley, a oa o vevañ e Liverpool. Kabiten e oa er verdeadurezh ha labourat a rae evel mestr-micherour e plantadegoù. Bob Marley n'en deus ket anavezet anezhañ morse (tud Norval Marley ne blije ket dezho e zaremped gant ur plac'h du).\nNorval a bourchasas arc'hant d'e wreg ha d'e vugel met ne veze ket gwelet alies, rak alies e veze o verdeiñ. E 1955, pa oa Marley 10 vloaz kozh, ez eas e dad da anaon diwar un taol-gwad da 60 vloaz. Marley a c'houzañvas ar ouennelouriezh pa oa yaouank rak gwelet fall e oa an hironaj e Jamaika, ha talañ a reas ouzh goulennoù diwar e identelezh gouenn a-hed e vuhez. Disklêriañ a reas :\n"Ne'm eus rakvarn ebet diwar e benn. Gwenn e oa ma zad ha du e oa ma mamm. Un hiron a reont ac'hanon pe forzh pe anv all. Me, ne duan gant den ebet. Ne duan ket gant tu du an den na gant an tu gwenn dezhañ. Tuañ a ran gant Doue, an hini en deus ma c'hrouet hag en deus lakaet ac'hanon da zont eus du ha gwenn."\nBob Marley a zioueras e dad, ha disteurel a reas an hironaj-mañ.\nDa vare e grennoad e kuitaas ar maezioù evit mont da ghetto Trenchtown, e Kingston, prestik war-lerch ma oa marvet e dad. Ret e voe dezhañ deskiñ en em zifenn abalamour d'e hironaj ha d'e vent vihan (163 cm). Gounit a reas brud gant e nerzh hag ul lesanv da-heul : "Tuff Gong". Eno e kejas gant Bunny Livingstown, brudet diwezhatoc'h evel Bunny Wailer, ha gant Peter Tosh. Kregiñ a reas ganto da ganañ tonioù Rhythm and Blues a gleve war radioioù Miami. Bob Marley a guitaas e vicher souder hag a enrollas e ganaouenn gentañ Judge Not e 1961, pa oa 16 vloaz. Ne voe ket gwerzhet mat ar bladenn met kenderc'hel a reas Marley memestra.\nE 1963 e savas gant Peter Tosh, Bunny Wailer, Junior Braithwaite, Beverley Kelso, ha Cherry Smith ar strollad ska ha rocksteady anvet "The Teenagers". Cheñch a rejont anv diwezhatoc'h evit "The Wailing Rudeboys", ha goude evit « The Wailing Wailers » (ar rugennerien rugenner). Tapout a rejont kontradiñ gant Studio One ha produet e oa o c'hanaouennoù kentañ gant Clement Coxsone Dodd. Dispartiañ a rejont diouzh Dodd er fin abalamour da gudennoù arc'hant. E 1966, Braithwaite, Kelso, ha Smith o doa dilzezet The Wailers, ar pezh a leze Marley, Livingston, ha McIntosh.\nE 1966 e timezas gant Rita Anderson ha mont a reas ivez da labourat d'ar Stadoù-Unanet, en Delaware, e lec'h ma oa e vamm addimezet o chom, e 1967. Labourat a ra en ostaleri Dupont ha drec'hel a ra da skrivañ kanaouennoù. Kemeret eo e lec'h er strollad gant Constantine "Dream" Walker e-keit-se. Goude e zistro, goude an hañv 1966, e kemmas kredenn hag a zeuas da vezañ rastafari ha da gaoud dreadlocks. Sevel a ra gant Peter Tosh ha Bunny Livingston al label dizalc'h "Wail'n Soul'm". O c'hentañ son produet gante o-unan er c'hiz rocksteady nevez zo anvet "Bend Down Low".\nMortimer Planno, ur rasta jamaikan a orin kuban en deus beajet en Etiopia hag en deus kejet gant Haile Selassie Iañ e deroù ar bloavezhioù 60, a roas dezhañ ul lodenn eus e brederouriezh rasta. Hep harp ur gwerzher a-vivher e veze gwerzhet fall-kenañ e bladennoù, ha Marley zo re baour evit bevañ e kêr gant e vaouez Rita hag e zaou vugel Cedella ha Ziggy. E 1967 e tistroas d'e gêriadenn evit ar pezh zo anvet ur prantad sioulder speredel hag a badas ur bloavezh. Derc'hel a ra avat da sevel sonioù da enrollañ ha da embann pladennoù 45 tro divrud evit e di-embann vihan "Wail'n Soul'm", evel "Hypocrites" ha "Nice Time", sinet Bob Marley & the Wailers, hag a zeuio da vezañ brudet-kenañ. Adalek 1968 e skrivas e ganaouennoù relijiel kentañ.\nGoude un tabut gant Dodd, Marley hag e strollad a grogas da labourat gant ar produktour Lee "Scratch" Perry hag e strollad studio, "The Upsetters". E penn-kentañ ar bloavezhioù 70 e produas Marley e bladenn « Soul Rebel » gant Lee Scratch Perry. Fachañ a reas gantañ abalamour d'ar gwirioù oberour : Perry, hag a grede kaout ar gwirioù, a embannas ar bladenn e Bro-Saoz. D'ar memes mare e labouras gant ar produktour amerikan Danny Sims, met, d'an nebeutañ evit Bob, ne voe disoc'h mat ebet eus ar c'henlabour-mañ. Daous ma ne badas ket ar c'henlabour gant Perry en tu all d'ur ur bloavezh, kalz tud a soñj dezhe ez eo ar prantad ma oa enrollet ar sonerezh gwellañ.\nE-pad ur mare leun a ziaesterioù evito, Marley hag e strollad a yeas e darempred gant Chris Blackwell, rener al label Island, hag a embannas lodenn vrasañ e berzhioù niverus. War al label-se e voe savet « I Shot The Sheriff » gant Marley e 1973, ur ganaouenn a vo adkemeret gant Eric Clapton.\nAr pladennoù kentañ embannet e ti Island a voe embannet dindan anv ar Wailers met, e 1974, Bunny Wailer (ha ne c'helle ket gouzañv ar c'harr-nij) ha Peter Tosh a guitaas ar strollad, o leuskel Bob e-unan. Lod a soñj dezhe e oa dizemglevioù etre Livingston, McIntosh, ha Marley diwar-benn o labour, lod all a lavar e oa gwelloc'h dezhe labourat pep hini diouzh e du. McIntosh a grogas da enrollañ dindan anv Peter Tosh, ha Livingston a zalc'has e anv nevez : Bunny Wailer.\nBob Marley and the WailersAozañ\nDaoust d'an disparti e talc'has Marley da enrollañ evel "Bob Marley & The Wailers". E-ouez z sonerien nevez, menegomp ar breudeur Carlton hag Aston "Family Man" Barrett d'an taboulinoù ha d'ar gitar boud, Junior Marvin ha Al Anderson d'ar gitar, Tyrone Downie ha Earl "Wya" Lindo gat ar c'hlaouieroù, hag Alvin "Seeco" Patterson gant ar benvegoù-tos. An "I Threes", anezhe Judy Mowatt, Marcia Griffiths, ha maouez Marley, Rita, a gane.\nEn e bladenn solo kentañ, "Natty Dread" hec'h anv, kas a reas sonioù blues, a-drugarez d'ur gitarour amerikan. Heuliet eo gant "Live!" enrollet d'an 18 a viz Gouere 1975 e Londrez ha "Rastaman Vibration", hag a voe ar bladenn gwerzhet ar gwellañ e-pad buhez Marley.\nE 1975, Marley a zeuas da vezañ anavezet er bed a-bezh gant e hit kentañ e diavaez Jamaika, "No Woman, No Cry," war an albom Natty Dread. Heuliet e oa gant an albom a reas berzh er Stadoù-Unanet, Rastaman Vibration (1976), a chomas peder sizhun er Billboard charts Top Ten.\nE miz Kerzu 1976, daou zevezh ent "Smile Jamaica", ur sonadeg digoust aozet gant kentañ ministr Jamaika, Michael Manley, a-benn sioulaat ar reuz etre an div gostezenn bolitikel a oa o stourm an eil gant eben, Bob Marley a achapas d'ul lazhadeg aozet gant 6 den armet en e chomaj. Resev a reas memestra ur boled er vrec'h hag unan all en e vruched, ha gloazet e oa e wreg Rita en un doare grevus gant ur boled en he fenn. Don Taylor, o manager, a oa gloazet en un doare grevus-kenañ. Nag an dorfedourien nag an arc'hantaer na voe adkavet. Abeg al lazhaged a oa politikel sur a-walc'h. Tud zo a gred ez eo abalamour m'en doa kameret perzh Marley en un abadenn a-du gant an araokour Michael Manley. Marley a oa bet gourdrouzet goude an abadenn-se. Al lazhadeg a vefe bet arc'hantaet gant an tu mirour... met Marley a lavare ne rae ket a bolitikerezh, hag a vurutelle anezhañ hep ober forzh eus ar c'hamp o veuliñ ar peoc'h hag unvanelezh ar jamaikaned a-enep an disparti hag ar brezel diabarzh. N'eus displegadenn sur ebet.\nDaoust da se, daou zevezh goude ar gwall-daol, e kemeras perzh Bob Marley en abadenn Smile Jamaica e Kingston. Divroañ a reas goude da Londrez peogwir n'en em sante ket mui e surentez e Jamaika. Enrollañ a reas enni ar pladennoù "Exodus", "Kaya" ha singlioù gant Lee Scratch Perry.\nMarv Bob MarleyAozañ\nE 1977, dizoloiñ a reas ur gloazadenn en e viz-troad (an hini bras) dehoù. Plijet bras gant ar mell-droad, krediñ a reas e oa en em c'hloazet o c'hoari. Graet e vez un diagnostik gwir : Bob Marley a oa tapet gant krign bev ar c'hroc'hen. Aliet e voe dezhañ troc'hañ e viz-troad, ar pezh a nac'has, peogwir e oa a-enep mennozhioù ar rastafari. Klask a reas ar vezeien pareañ anezhañ ouzh e gimigurañ, e klinikenn ar mezeg Josef Issels en Alamagn, met ne voe efed ebet. En em ledañ a reas ar c'hrign-bev.\nE fin e vuhez, e kemmas kredenn hag e heulias kredenn an Iliz reizhkredour etiopiat (unan eus an Ilizoù jamaikan, tost d'ar preder rasta). C'hoant en doa da vervel e Jamaika met mervel a reas e Miami d'an 11 a viz Mae 1981, re wan an tamm outañ evit ober ar veaj e karr-nij betek Jamaika, goude bezañ deuet en-dro eus klinikenn an doktor Issels. E istor ne echuas ket amañ hag ar pezh en deus graet a zo bev c'hoazh hiziv an deiz.\nAr bladennografiezh-man n'eo ket klok, met kavet e vo enni produadurioù pennañ Studio One, Lee Perry, Island ha Tuff Gong :\nGant ar Wailers (Bunny Wailer & Peter Tosh) :\n196? : One Love at Studio One (63-66) (dastumadeg e ziv bladenn embannet e 1991)\n196? : Simmer down at Studio One (dastumadeg embannet e 1994)\n1966 : The Wailing Wailers at Studio One (dastumadeg embannet e 1994)\n1967 : Destiny (dastumadeg embannet e 1999)\n1967 : Climb The Ladder (dastumadeg embannet e 2000)\n1968 : Wailers & Friends (dastumadeg e 1999)\n196? : Soul Revolution Part 1 & 2\n196? : Birth of a legend (63-66) (pladenn embannet e-kreiz ar bloavezhioù 70)\n197? : The Early Collection (63-66) (pladenn embannet e-kreiz ar bloavezhioù 70)\n1973 : Burnin' ; African Herbsman (dafar enrollet e 1969-70)\n1974 : Rasta Revolution (dafar enrollet e 1969-70)\nE-unan (ar Wailers a zeuas da vezañ ar strollad sonerien a ambrouge anezhañ) :\n2005 : Africa Unite -The Singles Collection-\n↑ "Bob Marley," Encyclopaedia Britannica, 2006\nI Threes : Kor ar Wailers\nBugale Bob, holl sonerien reggae ha rastafari:\nDamian Marley mab diwezhañ Bob Marley\nLec'hienn ofisiel Bob Marley (e saozneg)\nVoice Of The Sufferers (lec'hienn gall e saozneg)\nBob Marley Magazine (lec'hienn war Bob Marley, gant ul lodenn e galleg)\nAdtapet diwar « https://br.wikipedia.org/w/index.php?title=Bob_Marley&oldid=1808830 »\nDernière modification le 19 Her 2018, à 15:27\nKemmoù diwezhañ degaset d'ar bajenn-mañ d'an 19 Her 2018, da 15:27.


Journal de Renaud Camus, samedi 10 janvier 2015\ncréée le dimanche 11 janvier 2015, 19 h 45Plieux, samedi 10 janvier 2015, une heure du matin (le 11). Nous avons essayé de rédiger un communiqué à propos de la grande manifestation de demain, mais ~~~~~ ~~ ~~~~~~~~~ ~~~~~~’~~ ~~~~~~~~ ; ~~~ ~~~~~~~~~~~ ~~~ ~~~~ ~~~~~ ~~~~~. ~~~~~ ~~~~~~ ~~~~~~~~-~~~~~ nous en remettre ~~~ ~~~~~~~~ ~~~~~ ~~~~~~~~~ ~~~~~~ ~~~~~~~~~~ — ~~~, ~~~~~~ ~~~~~, ~~~ ~~~ ~~~~~~~~~ ~~~~~ ~~~’~~~ ~~’~~~ ~~~~~~ ~~~~~~ ~~~~~ ~~~’~~~ ~~~~~~, ~~~~~~ mieux.\nOn ~~~ ~~~~~ ~~~~~ ~~~~ qu’approuver le désir ~~~ ~~~~~~~~~ ~~~ ~~~~~ ~~’~~~~~~~~~ ~~~~ ~~~~ ~~~~~~~ ~~~ ~~~~~~~~ ~~~~~~~~~~~ ~~~~~~~ ~~~ ~~~~~~~ ~~~~ ~~~ ~~~~~ ~~~~~ ~~~~~~~~ ~~~ ~~~ ~~~~ ~~’~~~~ ~~~~~~~~ ~~~~ ~~~~~~ ~~~~~~~~~ ; et, pour ma ~~~~~, ~~~ ~~~ ~~~~~~~~ ~~~~ ~~~~~~ ~~~~~~~~~~~~~~, ~~~~ ~~~ ~~~~~~~~~ ~~~ ~~~~~~~~~ ~~~~~~ ~~’~~~~~ ~~~ ~~~ ~~~~~~~~~~~~~ ~~~~~~~~~~, ~~~~~~~ ~~~ ~~~~~~~~~~ ~~~~~~~~~, ~~~~~~~~~ ~~~~~~~~~~~, ~~~~~-~~~~~, ~~’~~~~ ~~~~~~~~~~~ politique européenne, telle ~~~~ ~~~ ~~’~~~~~~~~ ~~~ ~~~~ ~~~~~. ~~~ ~~~~~~~~~ ~~’~~~~~~~~~~ ~~~ ~~~~~~ ~~~~~~~~~ ~~~ ~~~ ~~~~~ ~~~~~ ~~~~ ~~~~ ~~~ ~~~~~ ~~~~~~~~ ~~~~~~ ~~~~ ~~~~ ~~~ ~~~~~~~~~ ~~~ l’immigration et du ~~~~~~~~~~~ ~~~ ~~~~~~~ ~~~~~~~ ~~ ~~~~~~ ~~~~~~~~ ~~~~~~ ~~~~~~~~~~ ~~’~~~~~~ ~~~~~~~~~~. ~~~ ~~~ ~~’~~~~~ ~~~~~, ~~~~ ~~~~~~~ — ~~~ ~~~~~ ~~~~~~, ~~~~~ ~~~~~~~~~~~~~… —, ~~~~ ~~~ ~~~~~~~~~~~ ~~~~~ plus de “vivre-ensemble”, ~~~ ~~~~~~~~~~~~~~~~~~, ~~’~~~~~~~~~~~~, ~~~ ~~~~~~~~~~~ ~~~ ~~~~~~~ ~~~ ~~~ ~~~~~~~~~~~~~. ~~’~~~~ ~~~ ~~~~~~-~~~~~~~~~ ~~~~ ~~~~, ~~~ ~~~~~~~ ~~~~~ ~~~~~ ~~~ ~~~~~~-~~~~~~~~~. ~~~ ~~~~~, ~~~~~~ ~~~~ ~~~~~~~ ~~~~~ ~~~~~~ un peu triviaux ~~~~~ ~~~~~~~ ~~~ drôles d’un tweet ~~~ “~~~~ ~~~~~ ~~~ ~~~~~~~” ~~~~ ~~~~~~~~ ~~~~~~~~~~~~~ ~~~~ sentiment :\n« Quand ~~~~~~ ~~~~~~~ ~~~ ~~~~~ ~~~~~ ~~~~-~~~~~ ~~~~~~, ~~~ ~~~~~~~ ~~~~~~~ ~~~~ ~~~~~~~ de pâté des ~~~~~~~. ~~~ ~~~ ~~~~~~~ ~~~~ ~~~~~ ~~~ ~~~~ ~~~~~ ~~~~~ ~~~’~~~ ~~~~~ ~~~ ~~~~~... »\nvoir l’entrée du samedi 10 janvier 2015 et son image dans Le Jour ni l’Heure


Pajenn:Perrot - Bue ar Zent.djvu/158 - Wikimammenn\nPajenn:Perrot - Bue ar Zent.djvu/158\ndur, evit e ziwall dioutan e-unan, da lavaret eo, diouz ar c’hustumanchou fall a c’hellfe da gemer a vihanik ; ha diouz ar re a ve war e dro, gant aon na vefe, etouez ar re-all, unan bennak ha ’n eve ket evitan an doujanz a zo dleet kaout evit ar vugale. Ma tle ar vamm bezan eveziek, pa ve bihan he c’hrouadur, dre ma teu en oad, an evezted-ze ive a dle mont war gresk.\nEur vamm gristen a oar, ouspen, ne dalv ket d’ezi ober ar c’hed, noz-de, endro d’he bugale, ma n’en em ziwallont ket o-unan. Rak-se, e kemero preder d’o lakat da garet ha da heuilh ar relijion ; anez, n’hell ket bezan dinec’h.\nReuzeudik eo an dud yaouank n’o deus ket eur vamm d’o hentchan, rak kenteliou eun tad, n’eus forz pegen mat e vefont, ne dalvezfont biken ar c’homzou a strink eus goueled kalon eur vamm !\nSeizvet devez warn-ugent a viz C’houevrer\nArc’heskob Sevill (***-596)\nLeandr oa ar c’hosan eus a dri breur, a oe eskob o zri hag a zo o zri war roll ar zent. Hen a oe arc’heskob en Sevill ; Fuljans, an hini a deue d’e c’houde, a oe eskob en Esija ; hag Isidor, ar yaouankan, a oe arc’heskob en Sevill, da varo e vreur henan.\nLeandr, adalek e yaouankiz, a oa brudet evel ar gwellan teodet den a oa en e amzer. Kement a spered a oa en e gomzou, ha dont a rent kement eus don ar galon, ma teue a benn eus an holl, kouls lavaret.\nPa oe laket en penn iliz Sevill, Levijild, eur breur-kaer d’ezan, enebour touet d’ar gatoliked ha difennour bras an Arianed, a oa roue er Spagn.\nLevijild an evoa daou vab : Hermenejild ar c’hosan, Rekared an eil, arian o-daou evel o zad ; mes Hermenejild a oe gonezet d’ar fe gant e bried. Dal mac’h anavezas ar roue an dra-ze, e reas prizonian ar prins hag e lazan, dre ne oa ket bet falvezet gantan digemer ar gommunion, da oueliou Pask, eus daouarn eun eskob arian (584).\nRei a reas urz ive da harlui e vreudeur-kaer. Mes daou vla goude e kouezas gwall-glanv. Keun a deuas d’ezan da vezan grêt ar pez an evoa grêt, hag arôk e dremenvan,\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/158&oldid=140401 »


Pajenn:Perrot - Bue ar Zent.djvu/357 - Wikimammenn\nPajenn:Perrot - Bue ar Zent.djvu/357\nAr burzud-ze a lakas eskob Maestrik, sant Monulphus, da zevel eun iliz kaer dispar elec’h ma oe digaset relegou ar zant.\nEleiz a viraklou a c’hoarvezas eno.\nEur zoudard, skoet gant ar maro trum, a zavas a varo da veo, hag a gontas e oa o vont da vezan stlejet d’an ifern, pa deuas sant Servez da c’houlen seiz vla bue c’hoaz evitan. Bevan a reas, en gwirione, seiz vla ouspen.\nMes ar c’haeran burzud a reas sant Servez evit an Iliz hag evit ar vro, oe rei an trec’h da Charlez-Martel war ar Sarazined en emgann bras Poitiers.\nSant Servez an eus chapeliou en Breiz-Izel abaoue an amzeriou pellan. Diou en deus, dreist-oll, unan en Leon, hag unan-all eu Kerne-Izel. Houman, gwechall « trêv» ouz Duod ha hirie eur gaer a iliz-parouz, eo ar vrudetan.\nEur pardon bras a ve grêt eno bep bla, hag a oa brudet gwechall kement hag ar re gaeran a Vreiz, kouls ha Bulat, Landreger ha Gwengamp. A Dreger, a Gerne dôn, ha zoken a Wened, e vije gwelet eno pelerined dre vil, deut da bedi ar zant da ziwall o zrevajou diouz ar reo hag ar skorn. \n↑ Penôs e teuas sant Servez da vezan anavezet en Bro-Gerne ? Diouz ma lavar an O. Joncour, bet person en Sant-Servez, marvet person en Plistin, e oe digaset e relegou da Vro-Gerne gant soudarded an impalaer Loeiz, mab Charlemagn, deut d’ober brezel d’ar c’homt Guiomarc’h, ha savet o c’hamp gante en koajou Duod. En kichen, e oa eur chapel da sant Lauranz hag e lakjont enni relegou sant Servez a oa gante : evelse e teuas da vezan anavezet hag enoret dre ar vro. Eur chapel-all a oe savet ha kresket a dam da dam, adalek ar bla 1510.\nAr pardon ne vije grêt anezan gwechall nemet pardon ar bac’hadou\nPardon ar bac’hadou n’e ket c’hoaz ankouaet.\nEpad ar gousperou, de ’rôk ar pardon bras,\nEvit hijan ar reo ’strake ar pennou baz.\nHa, goude ’vije bec’h, ’tre Kerne ha Gwened,\n’ Vit goût piou a dougje ar zant ’mêz ar vered.\n(Kanaouennou en Yez Treger. gant Y. M. G. p. 45)\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/357&oldid=140619 »


Homeworld (heuliad c'hoarioù video) - Wikipedia\nHomeworld (heuliad c'hoarioù video)\nHomeworld a zo un heuliad c'hoarioù video strategiezh sevenet gant Relic Entertainment hag embannet gant Sierra Studios. Ar c'hentañ tamm a voe embannet d'an 28 a viz Gwengolo 1999 war Windows.\nUr c'hantved a-raok penn kentañ ar c'hoari e oa bet kavet un egor-lestr e dezerzh ar blanedenn Kharak, ouzhpenn-se e oa ur mean kartenn o tiskouez lec'hiadur Kharak hag ur blanedenn all pell er galaksienn anvet "Hiigara"—ti. An dizoloadenn a lakas klanioù ar blanedenn da gendeuziñ ur wech komprenenet ne oant ket a orin eus ar blanedenn Kharak met eus unan all pell. Mennet gant ar mennozh distreiñ d'o blanedenn orin ar c'hlanioù a grogas gant studiañ an egor-lestr ha da sevel ul lestr-egor ramzel e-pad ar c'hant vloaz war-lerc'h. Ur wech echuet al lestr-egor ramzel lesanvet "mothership" hag a c'helle degemer betek 600 000 den etrezek ar blanedenn Hiigara, gant e-penn an traoù ar skiantourezh Karan S'jet.\nAr c'hoari a grog gant beaj ar kentañ ar mothership, testoù a vez graet war al lammoù egor. Ur wech echuet an testoù e-plas adkavout ul lestr-egor harp e vez kavet ganto ur flodad brezel dianav. Ur wech trec'het ar flodad brezel estrañjour e tistroont da Kharak. Ar blanedenn a zo peurzistrujet gant ur flodad estren all. Ne chom mui nemet izili ar flodad da vezañ bev goude un emgann e vez tapet ul lestr enebour ganto. An dreistbeverien a gompren neuze e voe devet ar blanedenn dre ma oa bet savet ganto un teknologiezh lammoù egor ar pezh a oa difennet groñs gant ur feur-emglev disoñjet oadet a 4 000 bloaz etre an Impalaeriezh egor Taiidan (saozneg: Interstellar Taiidan Empire hag harluidi Kushan ar blanedenn Kharak.\nTri c'hoari a zo bet savet en heuliad c'hoarioù video Homeworld gant un ouzhpennadur d'an hini kentañ.\nLodennoù d'an heuliad c'hoarioù Homeworld\n1999 Homeworld Windows Relic Entertainment\n2000 Homeworld cataclysm Windows Barking Dog Studios\n2003 Homeworld 2 Windows Relic Entertainment\n2015 Homeworld Remastered Collection Windows, SteamOS, Mac Gearbox Software (PC) hag Aspyr (Mac)\n2016 Homeworld: Deserts of Kharak Windows, SteamOS Blackbird Interactive\nAdtapet diwar « https://br.wikipedia.org/w/index.php?title=Homeworld_(heuliad_c%27hoarioù_video)&oldid=1854686 »\nC'hoarioù video skiant-faltazi


Pajenn:Crocq - Marvailhou Kerne, 1910.djvu/39 - Wikimammenn\nPajenn:Crocq - Marvailhou Kerne, 1910.djvu/39\nAn holl a c’hoarzas d’he heul, met Paskolig ne reas ezvan ebet evit-se, na Soazig kennebeut, ha setu ma savas aon gant an holl : « Ar re-man a zo mud, kollet ar c’homz ganto ; piou oar, marteze ez eus eun dra bennak aze dindan. Daoust ha ne vefe ket Pol gornek, Polig lost-hir, o c’hoari e bôtr war an daou-man ? Eo, sur awalc’h, rak sellit pebeuz tres divalo ’zo gwisket warno !… »\nHag en eur zonjal kement-se, ar wazed a jomme nec’het bras ; hag ar merc’hed, strafuilhet-holl a lakee sin ar groaz en o c’herc’hen buhan ha buhan.\n— « Ha ma redfe unan bennak ac’hanomp da gerc’hat ar beleg d’eoc’h ? » a c’houlennas Moumoutig digant an daou vud. Paskolig ha Soazig a zellas an eil ouz egile, met ger ebet ne gavas an hent da zont diwar o muzellou. Hag an aoun hag ar spont a greske e-kreiz ar wazed ; hag ar merc’hedou a grene egiz eur bern deliou sec’h ; ha Jakez Tort, kemener laer au Ti all, ar skrifelleg hir e zivesker, a dennas boutou ha lerou evit redek da glask ar beleg…\nNe voe ket pell gant e dro. — « Peoc’h d’an ti-man ! » eme an aotrou person, en eur zigouezout, « bennoz Doue d’ar re veo, ha repoz vat d’ar re varo ! » Hag e tosteas ouz ar gwele.\n— « Penôs, va mignoned, ar fall a zo kouezet a-dreuz war ho korre ? » — Er gwele-kloz grik ebet morse ! Met Gaïdou en em gargas da respont : — « Nan ! aotrou person ; ne gomzont mui… an diaoul zo warno !… » An aotrou person a arvestas piz outo. « Ya, emezan. Eun diaoul en deus great en o c’hreiz e labour divalo… an diaoul mud. Mâ ! evit kaout o yec’hed en-dro, mat e vefe kinnig eun draïg bennak d’ar zant ha d’hon iliz : eur lur amann, pe gentoc’h diou, hag eur c’hrez dilhad !… »\nDiou verc’h an aotrou C'houezfal eus maner\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/39&oldid=111051 »\nKemmoù diwezhañ degaset d'ar bajenn-mañ d'an 22 Kzu 2017, da 22:48.


Ai‘ta! » Logo nevez tolpad “Mor Bihan – Tolpad Gwened” : Skarzhet ar brezhoneg da vat !\nUn enklask a zo bet lañset gant ar gumuniezh tolpad-kêrioù o tonet evit dibab ul logo nevez. Tolpad kêrioù Gwened, kumuniezh kumunioù al Loc’h hag hini Rewiz a vo bodet er gumuniezh a vo graet “Golfe du Morbihan – Vannes agglomération” anezhi.\nN’eus ger brezhoneg ebet en tri logo kinniget. Betek gouzout e teu ar ger “Morbihan” eus ar brezhoneg koulskoude!\nEvidomp eo sklaer e tilez tolpad Gwened ar garta “Ya d’ar brezhoneg” bet sinet ganti e miz Gwengolo 2010. N’eo ket bet tizhet ar palioù a oa bet prometet zoken.\nE miz Gouere e oa bet skrivet ul lizher d’ar bodad e-karg eus ar gendeuzidigezh evit sachañ e evezh war plas ar brezhoneg en tolpad nevez. Gant holl kevredigezhioù ar c’horn-bro a labour evit sevenadur Breizh e oa bet sinet al lizher-se (Emglev bro-Gwened, Petra neue, …). N’eus bet respont erbet ha nac’het eo bet gant an dilennidi ober tra pe dra evit ar brezhoneg.\nDa heul kendeuzidigezh kumunioù Teiz ha Noaloù e vez kaset ar brezhoneg da fall ur wech ouzhpenn e korn-bro Gwened. Ar wech kentañ eo e Breizh e vefe nac’het souten ar brezhoneg gant un tolpad kêrioù ken bras hag hini Gwened!\nDaoust hag eo ur souezhadenn pa ouzer eo maer Teiz-Noaloù kentañ Bez-prezidant Tolpad Gwened ha pa ouzer eo a-enep ar brezhoneg ar prezidant. Meur a wech n’eo ket bet doujet ouzh ar garta “Ya d’ar brezhoneg” gantañ ha morse n’eo bet tizhet al live kentañ zoken abaoe 6 bloaz. Ret eo gouzout n’eo ket gantañ met gant ar prezidant kozh, an Ao. Goulard e oa bet sinet ar garta.\nGervel a reomp neuze holl annezidi an tolpad o tont “Golfe du Morbihan Vannes agglomération” da reiñ da c’houzout d’o dilennidi pegen fuloret int. Ouzh an demokratelezh e vez graet goap pa nac’her ober gant yezh ar vro ha gant ul lodenn eus identelezh an tiriad.\nposteloù evit klemm :\n« Pa ziskouez splann an SNCF hag ar gouarnamant o dispriz evit hor yezh !\nBrezhoneg a-benn nebeut gant Klub Rugbi Gwened ? »


Pajenn:Dizanv - Choége nehué a gannenneu spirituel.djvu/37 - Wikimammenn\nPajenn:Dizanv - Choége nehué a gannenneu spirituel.djvu/37\n3.° Doué a examinou en œvreu mat hun bou groeit. Ol é veint pouiset bet en deuéhan manquemant, en disterran défaut : ean a examinou en ol plégueu ha displégueu ag er gonsciance ; ean a uélou bet er fond en dondæt ag er galon. Pihue a éellou hum guhein doh ur Juge a uéle tout ? Sant Paul a lare ne hum gave cablus a nitra, ha neoah ne gred quet laret é ma pür ha glan dirac Doué : ean a gasti é gorf hac a ra ur benigen rust, guet eune a vout collet, goudé en devout perdéguet d’er-réral hum sauvein. Mar dougeai Sant Paul er Jugemant, mar creinai Sant Hilarion, péguement é teliamb-ni creinein, goudé er græceu hun nès dispriset, hun pèdenneu fal laret, hun Overenneu cleuet hemb dévotion, hun Hovézioneu hemb contrition, hun Hommunioneu hemb profit, Perdégueu, Retraideu, Missioneu hemb hout gùel : ni, Crechénion a hanhue, ha huguenaudet ér fond.\nAh, me Salvér ! mar examinet hemb truhé me œvreu mat, ar betra en hum fiein-me ? Allas ! ne mès meit en apparance a œvreu mat, rac ne éellan quet laret en e mès int groeit guet un intantion vat ha santel, guet ur garanté tuem ha tinér, a éellehai reign ur bris hac ur mérit benac dehai : pet œvre mat groeit dré gustume, dré vanité, eit pligein d’en dut, eit bout mêlet.\nAdtapet diwar « https://br.wikisource.org/w/index.php?title=Pajenn:Dizanv_-_Choége_nehué_a_gannenneu_spirituel.djvu/37&oldid=114752 »\nKemmoù diwezhañ degaset d'ar bajenn-mañ d'an 23 Meu 2018, da 22:07.


Diforc'hioù etre adstummoù "C (lavar programmiñ)" - Wikipedia\nDiforc'hioù etre adstummoù "C (lavar programmiñ)"\nC (lavar programmiñ) (kemmañ)\nStumm eus an 26 Du 2019 da 19:31\n35 okted ouzhpennet , 6 miz zo\nStumm eus an 26 Du 2019 da 18:09 (kemmañ)\nD (En deus gwarezet "C (lavar programmiñ)" : SRM request https://meta.wikimedia.org/wiki/Special:Diff/19588417/19589462?title=Steward_requests/Miscellaneous ([Kemmañ=Degemer hepken an implijerien emgadarnaet] (a zeu d'e dermen d'an 26 C'hwe 2020 da 18:09) [Adenvel=Degemer hepken an implijerien emgadarnaet] (a zeu d'e dermen d'an 26 C'hwe 2020 da 18:09)))\nStumm red eus an 26 Du 2019 da 19:31 (kemmañ) (dizober)\nUnUl [[areglavar gouleviñprogrammiñ]] [[kempunerkompiler|kempunetkompilet]] eo anal areglavar '''C'''. Gallout a ra ur [[goulevprogram]] skivet e C bezañ kempunetkompilet evit meur a [[reizhiad korvoiñ]] evel [[Microsoft Windows]], [[Unix]], [[Linux]], ha kalz re all. Dre m’eo C ul lavar tost da hini ar c'horrgeweriermikroprosesor e c’heller sevel goulevioùprogrammoù efedus-kenañ ennañ, met evit ar memes abeg eo diaesoc’h gouleviñprogrammiñ e C egetevit el lodenn vrasañ eus anal aregoùlavarioù all.\nImplijet eo anal areglavar C evit skrivañ reizhiadoù korvoiñ, ha dreist-holl o gwiskadoù izel evel ar c’hraoñell, met ivez meziantoù a bep seurt: meziantoù burev, ostilhoù, c’hoarioù, hag all.\nKrouet eo bet anal areglavar C er [[bloavezhioù 70]] gant [[Brian Kernighan]] ha [[Dennis Ritchie]], da gentañ evit sevel ar reizhiad korvoiñ [[Unix]]. Er mare-se e oa ar reizhiadoù korvoiñ skrivet en [[asambler]], lavar pep korrgeweriermikroprosesor; neuze e oa ret adskrivañ anezho evit pep korrgeweriermikroprosesor, ha diaes e oa bewech. Dre ma oa skrivet ul lodenn vras eus mammenn Unix e C e oa ur c’hod hepken a c’helled kempunañkompilañ evit pep korrgeweriermikroprosesor, ha ne oa ret skrivañ en asambler nemet lodennoù bihan ar vammenn.\n=== Doareoù ===\nLakaet o deus Kernighan ha Ritchie da c’houzout anal areglavar C en o levr, ''The C programming language'' (1978). War-lerc’h eo deuet an doare-se d’and’al areglavar da vezañ anavezet evel ''K&R C'' (Kernighan ha Ritchie).\nE 1989 eo deut er-maaz un doare d’and’al areglavar C standardizet gant an [[ANSI]], anvet ANSI C.\nDeut eo er-maez doareoù nevez ha modernoc’h anal areglavar e 1999 (C99), 2011 (C11) ha 2018 (C18).\n== Mammenn ur goulevprogram C ==\nMammenn ur goulevprogram C, da lavarout eo an destenn skrivet gant ar gouleverprogrammer, zo ur restr destenn pe meur a hini, ".c" o astenn dre gendiviz.\nEvit lañsañ ar goulevprogram e ranker lakaat ur [[kempunerkompiler|c’hempunerc’hompiler]] da lenn ar vammenn ha produiñ ur restr da beurgas. KempunerioùKompilerioù C zo evit al lodenn vrasañ eus ar [[reizhiad korvoiñ|reizhiadoù korvoiñ]] ha meur a hini zo [[meziant frank|meziantoù frank]], en o zouesk gcc<ref>[https://gcc.gnu.org/c99status.html Status of C99 features in GCC]</ref>, kempunerkompiler C [[GNU Compiler Collection]]), ha clang<ref>[http://clang.llvm.org/ Clang: a C language family frontend for LLVM]</ref>, kempunerkompiler C [[LLVM]].\n== Framm ur goulevprogram C ==\nEn ur goulevprogram skrivet e C e kaver ur fonksion anvet "main", peurgaset e penn kentañ pa vez lañset ar goulevprogram. Da skouer, sed amañ ur goulevprogram dematañ :\nEchuiñ a ra pep linenn gant ur pik-virgulenn (;).\nGallout a reer lakaat notennoù etre /* ha */. Ar c’hempunerc’hompiler ne ra mann ebet ganto, met gallout a reont bezañ talvoudus evit lennerien ar goulevprogram.\n* [[C++]], unul areglavar gouleviñprogrammiñ savet diwar C.\nAdtapet diwar « https://br.wikipedia.org/wiki/Dibar:MobileDiff/1857694 »


Pajenn:Morvan - Buez ar Zent, 1894.djvu/473 - Wikimammenn\nPajenn:Morvan - Buez ar Zent, 1894.djvu/473\nd’ann daoulin raktal evit pedi ann Aotrou Doue da rekoumpansi feiz Trankuillin enn eur rei d’ezhan var eunn dro iec’het ar c’horf ha iec’het ann ene. Ho fedenn a oue selaouet, ha Trankuillin en em gavaz pare var ann heur : diskenn a c’hellaz he-unan e pinsin ann dour da vadezi heb kaout sikour digant den.\nEtre daou e oue galvet dirak ar prefet Kromaz ; rak echu oa ann termen roet d’ezhan evit lakaat he zaou vab da ginnig ezans d’ann idolou. « — Ac’hanta, eme ar prefet, petra oc’h euz da lavaret d’inn euz ho taou vab ? Treac’h oc’h bet d’ezho abarz ar fin ? » Trankuillin a respountaz : « — Ho trugarekaat a rann, Kromaz, abalamour m’oc’h euz gortozet eur miz gantho ; rak epad ann amzer-ze me a zo deuet ive da veza kristen ha bet em euz, ouspenn, ar c’hras da veza pareet dioc’h ar remm a ioa krog ennon abaoue keit all. »\nAr c’homzou diveza-ma a ieaz doun e kaloun ar prefet ; rak hen en doa ive ar c’hlenved-se. Goulskoude ne ziskouezaz netra abalamour ma’z oa paianed all eno ; mes ordren a reaz kas Trankuillin d’ar prizoun enn eur lavaret e vije barnet divezatoc’h. Pa deuaz ann noz avad, e lakeaz he gerc’hat ac’hano dre guz evit klevet ganthan petra en doa great evit en em barea dioc’h ar remm. « — N’em euz great netra, eme Drankuillin, nemed kredi e Jezuz-Krist, ha mar kirit me zigaso ive d’ho kaout ann hini en deuz desket dinn al louzou-ze. » Kromaz o veza asantet, Trankuillin a ieaz da glask Sebastian, hag ar zant-ma a c’hounezaz ive d’ar feiz ar prefet hag he vab Tiburs.\nHeb dale e oue muioc’h a veac’h c’hoaz var ar gristenien, hag eur maread anezho en em dennaz er meaz euz a gear evit savetei ho buez. Mes Trankuillin hag he vugale a jomaz e Rom asambles gant sant Sebastian hag ar pab. En em zastum a rejont holl e palez ann impalaer he-unan, e ti eunn offlser a ioa he hano Kastul, hag enn ti-ma e tremenent ho amzer o pedi hag o iun da c’hortoz ar pez a blichese gant Doue a c’hoarvezche gantho.\nEunn devez, e klevchont lavaret oa bet merzeriet santez Zoe, greg Nikostrat, abalamour m’oa bet kavet daou-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/473&oldid=137685 »


Guirionéeu ag er Religion/Chapistr 112 - Wikimammenn\nGuirionéeu ag er Religion/Chapistr 112\n◄ Péh quer pourfitabl-é clasq en Eutru Doué ha gobér rah hun œvreu aveit pligein de dehou. Red-é bout coutant a volanté Doué. Trebilleu ur gousciance fal ha peah en hani vad. ►\nCHAPISTR DEUZÊC HA CAND.\nred-é bout coutant a volanté doué.\nOl er ré e lar : men Doué, men Doué ! ne yeint quet de ranteleah en nean, e lar Jesus-Chrouist, mæs hemb quin er ré e hrei volanté me Zad. Hur Salvér ean-memb n’en dès bet bihuet ar en doar revé volanté é Dad ag en nean ? Red-é enta, eit discoein de Zoué hur haranté, hag eid hum salvein, vennein ol er péh e ven en Eutru Doué, gobér ol er péh e ven en Eutru Doué, souffrein ol er péh e ven en Eutru Doué.\nI. Vennein ol er péh e ven en Eutru Doué. A vazé é commancehemb merhuel doh-emb hun hunan, ha bihuein aveit Doué. Ni e varhue doh-emb hun hunan, a pe feahamb a grén hur volanté prop : ni e vihue aveit Doué, a pe vennamb er péh e blige dehou. Hui e zou marhue, e laré sant Paul, hag hou puhé e zou cuhet é Doué guet Jesus-Chrouist. Mæs èl m’en dé unan marhue hemb santimant erbet, caër vou en dispris pé er mêlein, er goal-drettein pé gobér inour dehou, ne hra cas a nitra ; èl-cé ehué er hrechén hag e soubl idan volanté Doué, n’en dé quet discouraget dré en treu e arrihue ér vuhé-men énep d’é chonge, rac ma huél é peb-tra volanté en Eutru Doué ér péh e za dehou. É creis er mêlationeu hag é creis en danné, é galon e zou perpet humbl, en disprisance hag er goal græceu ne ziscarant quet é gourage.\nMar sant é galon é seuel doh er boén é creis é zrougueu, ean e ador volanté en Eutru Doué. Én dondæt ag é galon, ean e zou coutant hag e gavou é volanté Doué peah ha lehuiné. Staguet doh Doué hemb quin, nitra n’en disconfort nameit er péh e zisplige de Zoué. Bihuein èl-cé, e zou en devout ur vuhé cuhet é Doué guet Jesus-Chrouist ; quement-cé e zou é gùirioné chervige Doué, rac chervige Doué-é er hârein, hag er hârein e hrér, a pe gârér é volanté santel.\nII. Gobér er péh e houlen en Eutru Doué. Ne zeliér quet credein é vér coutant ag er péh e houlen en Eutru Doué, ma ne hrér er péh e lar gobér, ha ma ne bêllér doh er péh e zisplige dehou. Liès ni e grèd gobér volanté Doué, hag é ma hun hani e hramb ; rac ni e grèd é ma santel un dra, a pe blige t’emb, e lar sant Augustin. Credein e hrér penaus eit donnèt de vout sant é ma ret gobér treu bras, treu burhudus ; hum drompein e hrér. Doué e ven hur hass d’er santeleah dré un hent berroh, hag e zou gobér er péh e houlen guet-n-emb én hur stad ; hennéh-é en hent d’er vertu. Hemb quement-cé n’hun nès nameit ur vertu a fantasi, a imur, ur vertu dissaçun, ur vertu fal hag ur vertu goan ; gobér e hrér paseu bras, mæs ér mæz ag en hent.\nUr voès e chom ærieu abéh én ilis, a pe vé hé merhèd é crol, é hantein er fal gompagnoneaheu, pé é leinein livreu fal. Un tad, ur mæstr e hra lecturieu a zevotion, épad m’en dé é vugalé hag é dud doh hum durul d’el libertinage ; un dén e hra dispigneu inourabl eit gobér donæzoneu ha ne bai quet é zelé ; ur servitour e implé é amzér é larèt chapeleltteu, ha ne hra quet é labour pé e laq é vistr de golérein, e zou couéh én un dalledigueah vras. Réglet hou ty hag hou tispigneu, paiet hou telé, éhuéhet ar hou pugalé, groeit sænt a nehai ; aboeisset d’hou mistr, groeit peb-unan en devérieu ag é stad, digollet er pedenneu hir péré ne hellet quet larèt én ur seuel hou calon trema Doué de bep termén : chetu volanté Doué, èl-cé-é en er chervigér. Ur hrechén e hra pénigenneu muyoh eit ne jauge doh é yehaid pé doh é labourieu ; en devotion-zé n’en dé quet mui revé volanté en Eutru Doué : ol en devotioneu-zé péré e za ag en imur hag ag er volanté prop, n’en dint quet réglet revé en aboeissance e houleu Doué guet-n-emb. Er garanté doh hur chongeu prop e lam ou mérit guet hun œvreu mad hag e gouci er péh e zelié pligein de Zoué.\nMar hur galhue ol en Eutru Doué d’er santeleah, n’en dé quet d’er memb pazen-é, na dré er memb moyandeu, na dré er memb stad a vuhé. Chetu perac er govézerion ne héliant quet er memb règl é quevér en ol ; mæs ind e sel mèn é ma volanté Doué eid er ré e zou én ou harg, èl-cé ne houlennant quet er memb treu a bep-unan a nehai. En oræsoneu hir, er pénigenneu rust n’en dint quet ehué aveit quement hanni e zou. Er gùellan hag er surran moyand de bligein de Zoué e zou gobér er péh e houlen Doué guet-n-emb én hur stad. Er gùir grechén ne ven gobér na muyoh na bihannoh eit ne houlen en Eutru Doué.\nEit choége ur stad a vuhé, clasquet volanté Doué. Hui e hoès hou chonge ar ur stad benac ? Mar e hoès er moyand, er halitéieu, er houst, ur merche-é é oh galhuet guet Doué d’er stad-cé ; mæs ma ne hoès chet er moyandeu, pé n’hum santet quet douguet mad eid er vertuyeu e zeliér en devout én-hi, n’en dé quet azé é ma volanté Doué eid oh. Hui e ven quemér er stad a gloëregueah, ha ne hoès chet nac abiltæt, na goust aveid er studi, nac aveid en devotion ; n’en dé quet azé hoah é ma volanté Doué. Hui e garehé quemér ur stad a vuhé ; mæs un tad aviset, tud péré en dès perh ha mæstroni ar-n-oh, ne gousantant quet ; chetu ur merche n’en dé quet volanté Doué é honnéh ; gorteit hoah.\nSurroh vehé eid er salvedigueah, bihuein é creis en dangérieu ag er bed guet volanté Doué, eit bout ér stad santellan énep d’é hrad. Hellein e hrér hum gol él léh ne huélér quet a zangér ; mæs ne risclér nitra é héli volanté Doué hag aviseu fur er ré e zou carguet a han-amb.\nIII. Souffrein ol er péh e ven en Eutru Doué. Vennein ha gobér ol revé volanté Doué, e zou un dra santel ; mæs bout coutant a souffrein ol er péh e ven en Eutru Doué, e zou er merche ag er garanté parfæt. Sant Loeis e zou bet ur roué bras, mæs brassoh-é bet hoah dré é aboeissance de Zoué én é valeurieu eit dré é victoërieu. Sant Paul en dès méritet muyoh en hanhue a apostol bras dré é batiantæt é souffrein en ol trebilleu eit dré er burhudeu ag é apostoleah.\nMar ven en Eutru Doué ma souffrehet er hlinhuèd, en tauleu, er beuranté, perac ne vehoh-hui coutant ag é volanté santel ? Hui e lar dehou bamdé : hou volanté revou groeit. Lausquet-ean enta d’hobér é volanté santel. Hui e garehé hou pout yehaid, danné ; mæs Doué ne ven quet. Hà fautein e hra d’oh ma ne vou quet er mæstr ?\nHui e zesir er yehaid eit chervige gùel en Eutru Doué ; clasquet en dout-hi dré remèdeu jaugeabl ; ha ma ne gavet quet secour guet-hai, adoret volanté Doué. Ne houlen chervige erbet aral guet-n-oh, nameit ma souffrehet dré garanté aveit-hou.\nHui e garehé hou pout danné aveit soulagein er beurerion, mæs Doué ne houlen quet guet-n-oh er péh ne hellet quet gobér. Mar desiret danné eit gobér er mad guet-hai, eid æssat hou fameil, clasquet ou gounit hemb avarice, dré voyandeu ræsonnabl : ma n’en dant quet de vad, soublet idan volanté Doué, péhani e ra hag e lam er madeu guet en hani ma plige guet-hou. Arlerh ol en dra-zé, mar ven en Eutru Doué hou lacat ér boén, quement-cé e zou aveid hou salvedigueah, eit ma hrehoh pénigen guet hou poén ; ean e huél penaus hou ç’inean e vehé én dangér a pe n’hou pehé quet displigeadur erbet. Oh ! péguement a ré salvet e ra ou bennoh de Brovidance en Eutru Doué, péhani en dès groeit dehai cavouèt er santeleah hag er salvedigueah én trebilleu hag ér beuranté ! Péguement a ré dannet én ihuern e ra ou malloh d’er pligeadurieu ha d’en danné péré e zou bet caus dehai d’hum gol !\nEr péh e zesiret enta n’en dé quet perpet er gùellan aveid oh. Hum goutantet ag er péh e houlen Doué ma vehet. Hum gavouèt e hra guet er pligeadurieu hag en danné poénieu, ha liès torfæteu bras ; n’ou hlasquet quet énep de volanté en Eutru Doué. Ean en dès reit ur græce d’oh doh hou forhein a nehai. Er rosen caërran en dès drein én dro dehi ; èl-cé er madeu inouraplan n’en dint quet hemb néhance nac hemb dangér.\nGùel-é d’oh diovér er péh ne hoès chet eid hou pout er péh e vehé caus d’oh de béhein ha d’hum zannein. Gùel-é chom én un ty peur guet er yehaid eit bout clan én ur palæs. Él-cé ehué, gùel-é bihuein én ur beuranté tranquil eit bout daibret dré er chagrineu staguet doh en danné, hag hum santefiein dré er hlinhuèd eid hum gol ér yehaid.\nEr gùellan aveid omb e zou lacat hur honfiance é Doué, hag el lezel d’hobér. N’en dès nitra ræsonaploh eit pléguein idan é volanté, péhani e zou perpet réglet dré é furnès. Ean e houér gùel aveid omb er péb e zeli secour d’é hloër ha d’hur salvedigueah. Chetu perac er hroézieu hag er pénigenneu salvussan e zou er ré e zégass Doué d’emb, hag er ré e zou staguet doh hur stad. Ér ré péré e zou ag hur choége é hès liès vanité, diavistæt ha dangér de gol er mérit a nehai.\nNe vé quet a zangér de fari, a pe vér coutant a volanté Doué. Coutant e vér memb a bep-tra ; rac nitra n’arrihue énep d’hur volanté, a pe vennamb er péh e ven en Eutru Doué : me zou coutant, e laré ul labourér santel, m’en dès er grezeil flastret mem blaiad, rac nitra ne ra pligeadur d’ein ér vuhé-men nameit volanté Doué ; splannet hi dès dré er hol a mem blaiad ; quement-cé e zou eid é hloër ha me salvedigueah. É hanhue santel revou mêlet.\nNe vou jamæs quer calet aveid oh aboeissein de Zoué én hou poénieu, èl ma oé bet d’hur Salvér andur marhue ha passion. Er gonz-cé, me Zad, hou volanté revou groeit, e goustas dehou un huisen a hoaid. Nac é telié coustein quement aral d’oh, n’en d’oh quet gùel aveit Jesus-Chrouist, hou mæstr.\n1° M’hum réglou é peb-tra ar volanté Doué. — 2° Me huélou er volanté santel-zé ém devérieu, ha m’hi aqùittou guet courage én ol poénieu e arrihuou guet-n-ein, ha m’ou andurou a volanté vad, é adorein dorn en Eutru Doué, péhani em scoa guet ur garanté a dad. — Secouret-mé, ô men Doué ! d’aboeissein d’oh èl ma telian.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_112&oldid=91017 »\nKemmoù diwezhañ degaset d'ar bajenn-mañ d'an 29 Eos 2016, da 17:56.


Pajenn:Morvan - Buez ar Zent, 1894.djvu/716 - Wikimammenn\nPajenn:Morvan - Buez ar Zent, 1894.djvu/716\nzont. Ne oa c’hoaz nemed seiz vloaz pa oue kavet eunn devez enn iliz o pedi Doue kalounek, var bennou he zaoulin adren ann ogrou. D’ann oad a c’houezek vloaz ez eaz enn Urs sant Fransez, ha bez’e oue raktal enn Urs-se eur skouer a bep seurt vertuziou.\nE kreiz ar goanv ha pa veze rusta ann amzer, e talc’he digor prenest ha dor he gambr evit kaout muioc’h a riou, ha ne lakea morse boutou ebed da vont er meaz. Ato ive, pe e vije glao pe erc’h, pe e vije tomm-skaot ann heol, e kerze diskabell, hag ann dra-ma a rea abalamour m’ema Doue e peb leac’h hag evit kemeret skouer dioc’h\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/716&oldid=137953 »


Kab Horn - Wikipedia\nEmañ Kab Horn e penn su an enezeg chileat anvet Douar an Tan. Gwelet e vez dre voaz evel al lec'h suañ e Suamerika. An dud kentañ o vont hebiou Kab Horn a voe Willem Cornelis Schouten ha Jacob Le Maire, moraerien eus an Izelvroioù, e miz Genver 1616, hag anvet e voe evel-se ganto en enor da gêr Hoorn en Izelvroioù, lec'h genidik Schoutens. C'hoant o doa gwiriañ e oa posupl tremen e su Douar an Tan, ha korntreiñ beg Suamerika suoc'h eget Strizh-mor Magalhaes eta.\nAr c'hab suañ e-touez ar c'haboù meur eo ivez ha war kostez Norzh Tremen Drake emañ. E-pad kantvedoù eo bet Kab Horn ul lec'h tremen eus ar re bouezusañ pa oa implijet evit mont eus Europa da Azia hag en-dro. Gant listri-dre-lien e veze treuzdouget ar marc'hadourezhioù tro-dro d'ar Voull-Douar ha koulskoude eo dañjerus-tre ar mor eno pa'z eus korventennoù paot, gwagennoù divent ha skorngrec'hioù alies a-walc'h.\nAn Inizi Hermite (e-kreiz) ha Kab Horn (a-is e-dehou) gwelet diouzh ul loarell.\nUr seurt lec'h mojennel eo ar c'hab diouzh an diaesterioù merdeiñ, an danevelloù diwar-benn peñseoù ha brud ar vered listri a zo eno. Lesanvet eo ar c'hab ar C'hab kalet pe Kab ar c'horventennoù.\nHiziv n'eus ket mui kalz a listri-samm o tremen ahont p'eo bet kleuziet Kanol Panamá. Ul lec'h arouezel eo evit ar bagoù-dre-lien sachet gant an dae mont dreist an diaesterioù. Meur a redadeg vras a zo o hent e-tal Kab Horn, da skouer ar "Vendée Globe Challenge".\nBeg Su Sumerika, Kab Horn, Tremen Drake hag Inizi Shetland ar Su.\nLec'h suañ douaroù Suamerika eo Kab Horn (55°58’48’’ S ha 067°17’21’’ W, war Enez Horn, houmañ en enezeg anvet Inizi Hermite e beg Su Douar an Tan.\nAdtapet diwar « https://br.wikipedia.org/w/index.php?title=Kab_Horn&oldid=1872871 »\nDernière modification le 27 Ebr 2020, à 02:26\nKemmoù diwezhañ degaset d'ar bajenn-mañ d'an 27 Ebr 2020, da 02:26.